2007O0009 — EL — 09.07.2014 — 006.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΚΑΤΕΥΘΥΝΤΉΡΙΑ ΓΡΑΜΜΉ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ της 1ης Αυγούστου 2007 σχετικά με τη νομισματική στατιστική και τη στατιστική χρηματοπιστωτικών ιδρυμάτων και αγορών (αναδιατύπωση) (ΕΚΤ/2007/9) (2007/830/ΕΚ) (ΕΕ L 341, 27.12.2007, p.1)

Τροποποιείται από:





Διορθώνεται από:









▼B

ΚΑΤΕΥΘΥΝΤΉΡΙΑ ΓΡΑΜΜΉ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

της 1ης Αυγούστου 2007

σχετικά με τη νομισματική στατιστική και τη στατιστική χρηματοπιστωτικών ιδρυμάτων και αγορών (αναδιατύπωση)

(ΕΚΤ/2007/9)

(2007/830/ΕΚ)







ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ, Έχοντας υπόψη: Έχοντας υπόψη: το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 5.1, 12.1 και 14.3, τον κανονισμό ΕΚΤ/2001/13 της 22ας Νοεμβρίου 2001 σχετικά με την ενοποιημένη λογιστική κατάσταση του τομέα των νομισματικών χρηματοπιστωτικών ιδρυμάτων ( 1 ), τον κανονισμό ΕΚΤ/2003/9 της 12ης Σεπτεμβρίου 2003 σχετικά με την εφαρμογή ελάχιστων αποθεματικών ( 2 ), τον κανονισμό ΕΚΤ/2001/18 της 20ης Δεκεμβρίου 2001 σχετικά με τα στατιστικά στοιχεία επιτοκίων εφαρμοζόμενων από τα νομισματικά χρηματοπιστωτικά ιδρύματα σε καταθέσεις και δάνεια που αφορούν νοικοκυριά και μη χρηματοδοτικές εταιρείες ( 3 ) τον κανονισμό ΕΚΤ/2007/8 σχετικά με τα στατιστικά στοιχεία του ενεργητικού και του παθητικού των επενδυτικών οργανισμών ( 4 ) τον κανονισμό (ΕΚ) αριθ. 2533/98 του Συμβουλίου της 23ης Νοεμβρίου 1998 σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα ( 5 ), την οδηγία 86/635/ΕΟΚ του Συμβουλίου της 8ης Δεκεμβρίου 1986 για τους ετήσιους λογαριασμούς και τους ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων ( 6 ), την κατευθυντήρια γραμμή ΕΚΤ/2002/10 της 5ης Δεκεμβρίου 2002 σχετικά με το νομικό πλαίσιο για τη λογιστική παρακολούθηση και την υποβολή χρηματοοικονομικών εκθέσεων στο Ευρωπαϊκό Σύστημα Κεντρικών Τραπεζών ( 7 ), το παράρτημα A του κανονισμού (ΕΚ) αριθ. 2223/96 του Συμβουλίου της 25ης Ιουνίου 1996 περί του ευρωπαϊκού συστήματος εθνικών και περιφερειακών λογαριασμών στην Κοινότητα (ΕΣΛ 95) ( 8 ), Εκτιμώντας τα ακόλουθα: (1) Η κατευθυντήρια γραμμή ΕΚΤ/2003/2 της 6ης Φεβρουαρίου 2003 σχετικά με ορισμένες υποχρεώσεις παροχής στατιστικών στοιχείων θεσπιζόμενες από την Ευρωπαϊκή Κεντρική Τράπεζα και τις διαδικασίες παροχής στατιστικών στοιχείων από τις εθνικές κεντρικές τράπεζες στον τομέα της νομισματικής και τραπεζικής στατιστικής έχει επανειλημμένα τροποποιηθεί ουσιωδώς. Δεδομένου ότι στην εν λόγω κατευθυντήρια γραμμή εισάγονται πλέον νέες τροποποιήσεις, ενδείκνυται η αναδιατύπωσή της για λόγους σαφήνειας και διαφάνειας. (2) Για την κατάρτιση των συγκεντρωτικών λογιστικών καταστάσεων του τομέα των νομισματικών χρηματοπιστωτικών ιδρυμάτων (ΝΧΙ) κάθε χώρας και της ζώνης του ευρώ, της ενοποιημένης λογιστικής κατάστασης του τομέα των ΝΧΙ και των σχετικών νομισματικών μεγεθών της ζώνης του ευρώ, η Ευρωπαϊκή Κεντρική Τράπεζα (ΕΚΤ) απαιτεί, εκτός από μία λογιστική κατάσταση της ίδιας, την υποβολή λογιστικών καταστάσεων από τις εθνικές κεντρικές τράπεζες (ΕθνΚΤ) και από ΝΧΙ πλην των ΕθνΚΤ (εφεξής «λοιπά ΝΧΙ») των κρατών μελών που έχουν υιοθετήσει το ευρώ (εφεξής «συμμετέχοντα κράτη μέλη»). (3) Ο κανονισμός ΕΚΤ/2007/8 σχετικά με τα στατιστικά στοιχεία του ενεργητικού και του παθητικού των επενδυτικών οργανισμών (8) (ΕΟ) προβλέπει ότι τα στοιχεία για τα υπόλοιπα τίτλων ΕΟ με δημοσίως διαθέσιμους κωδικούς αναγνώρισης πρέπει να παρέχονται ανά τίτλο, σύμφωνα με τη συνδυαστική προσέγγιση. Οι ΕθνΚΤ οφείλουν να ταξινομούν και να συγκεντρώνουν αυτά τα στοιχεία. (4) Η λειτουργία μιας κεντρικής βάσης δεδομένων για τίτλους (centralised securities database, εφεξής «CSDB») ή μιας συμβατής εθνικής βάσης δεδομένων για τίτλους θεωρείται απαραίτητη για την ταξινόμηση των στοιχείων του ενεργητικού και του παθητικού των ΕΟ. (5) Τα στοιχεία ανά χώρα αλλά και τα συγκριτικά στοιχεία στον τομέα της στατιστικής των πληρωμών και των μέσων που χρησιμοποιούν τα κράτη μέλη είναι σημαντικά για την επισήμανση και παρακολούθηση των εξελίξεων, συμπεριλαμβανομένης της έκτασης της ενοποίησης των συστημάτων πληρωμών των εν λόγω κρατών μελών, Εκτιμώντας τα ακόλουθα: ΕΞΕΔΩΣΕ ΤΗΝ ΠΑΡΟΥΣΑ ΚΑΤΕΥΘΥΝΤΗΡΙΑ ΓΡΑΜΜΗ:







Άρθρο 1

Πεδίο εφαρμογής

1. Γενικά

Η παρούσα κατευθυντήρια γραμμή θεσπίζει τις υποχρεώσεις των ΕθνΚΤ όσον αφορά την παροχή στοιχείων νομισματικής στατιστικής και στατιστικής των χρηματοπιστωτικών ιδρυμάτων και αγορών στην ΕΚΤ.

2. Συστήματα παροχής στοιχείων, πρότυπα και ημερομηνίες διαβίβασης

Οι ΕθνΚΤ παρέχουν τα στοιχεία των άρθρων 3 έως 18 βάσει των συστημάτων και των ηλεκτρονικών προτύπων παροχής στοιχείων που προβλέπονται στα παραρτήματα ΙΙΙ και IV της παρούσας κατευθυντήριας γραμμής, αντίστοιχα. Η ΕΚΤ γνωστοποιεί στις ΕθνΚΤ έως το Σεπτέμβριο κάθε έτους τις ακριβείς ημερομηνίες διαβίβασης υπό τη μορφή χρονοδιαγράμματος παροχής στοιχείων για το επόμενο έτος.

▼M2

3. Υποχρεώσεις παροχής αναδρομικών στοιχείων

Οι υποχρεώσεις παροχής αναδρομικών στοιχείων αφορούν μόνο τα στοιχεία που παρέχονται κατά τα άρθρα 3, 6, 7, 10, 11, 14 έως 17 και 18α.

α) Με την επιφύλαξη των διατάξεων του στοιχείου β), σε περιπτώσεις προσχώρησης στην Ευρωπαϊκή Ένωση ή/και υιοθέτησης του ευρώ ισχύουν οι ακόλουθοι κανόνες: i) οι ΕθνΚΤ των κρατών μελών που προσχώρησαν στην ΕΕ τον Μάιο του 2004 παρέχουν στην ΕΚΤ αναδρομικά στοιχεία που καλύπτουν τουλάχιστον την περίοδο από το 2004 και εφεξής· ii) οι ΕθνΚΤ των κρατών μελών που προσχώρησαν στην ΕΕ πριν από τον Μάιο του 2004, αλλά δεν έχουν υιοθετήσει το ευρώ κατά την ημερομηνία έναρξης ισχύος της παρούσας κατευθυντήριας γραμμής, παρέχουν στην ΕΚΤ αναδρομικά στοιχεία που καλύπτουν τουλάχιστον την περίοδο από το 1999 και εφεξής και την περίοδο από το 2003 και εφεξής όσον αφορά τα στατιστικά στοιχεία επιτοκίων των ΝΧΙ· iii) οι ΕθνΚΤ των κρατών μελών που προσχώρησαν στην ΕΕ μετά τον Μάιο του 2004 παρέχουν στην ΕΚΤ αναδρομικά στοιχεία που καλύπτουν τουλάχιστον την τελευταία τριετία· iv) όσον αφορά τις θέσεις έναντι των κρατών μελών που υιοθετούν το ευρώ μετά την έναρξη ισχύος της παρούσας κατευθυντήριας γραμμής, οι ΕθνΚΤ των συμμετεχόντων κρατών μελών παρέχουν στην ΕΚΤ αναδρομικά στοιχεία που καλύπτουν τουλάχιστον: 1. την περίοδο από το 1999 και εφεξής, εάν το κράτος μέλος προσχώρησε στην ΕΕ πριν από τον Μάιο του 2004,2. την περίοδο από το 2004 και εφεξής, εάν το κράτος μέλος προσχώρησε στην ΕΕ πριν από τον Μάιο του 2004, ή 3. την τελευταία τριετία, εάν το κράτος μέλος προσχώρησε στην ΕΕ μετά τον Μάιο του 2004. Η αρχή αυτή εφαρμόζεται μόνο στις στατιστικές για τις οποίες συλλέγονται και στοιχεία αναλυόμενα κατά αντισυμβαλλόμενη χώρα.

β) Ισχύουν οι ακόλουθοι κανόνες: i) για τη διαβίβαση αναδρομικών στοιχείων σχετικά με τα αμοιβαία κεφάλαια της χρηματαγοράς (AKXA) στην ΕΚΤ ακολουθείται η μέθοδος υποβολής στοιχείων των ΕθνΚΤ που εφαρμόζεται βάσει της παρούσας κατευθυντήριας γραμμής έως το τέλος του 2008. Με την επιφύλαξη του άρθρου 10, οι ΕθνΚΤ που παρείχαν στοιχεία λογιστικής κατάστασης πιστωτικών ιδρυμάτων μπορούν να διαβιβάζουν προαιρετικά στοιχεία λογιστικής κατάστασης των ΑΚΧΑ για περιόδους αναφοράς προγενέστερες του τέλους Δεκεμβρίου του 2008· οι ΕθνΚΤ που παρείχαν στοιχεία λογιστικής κατάστασης των ΑΚΧΑ σε τριμηνιαία βάση, σύμφωνα με τις υποχρεώσεις παροχής μειωμένου αριθμού στοιχείων, ή που δεν παρείχαν στοιχεία λογιστικής κατάστασης πιστωτικών ιδρυμάτων ή ΑΚΧΑ, διαβιβάζουν ιστορικά στοιχεία ΑΚΧΑ, αρχής γενομένης από το χρόνο προσχώρησής τους στη ζώνη του ευρώ, σε κάθε δε περίπτωση όχι νωρίτερα από την περίοδο αναφοράς του τέλους Σεπτεμβρίου 1997, εφόσον τα εν λόγω στοιχεία είναι διαθέσιμα· ii) όσον αφορά δάνεια προς μη χρηματοδοτικές εταιρείες με ανάλυση κατά κλάδο δραστηριότητας, σύμφωνα με τη στατιστική ταξινόμηση «NACE αναθ.2» των οικονομικών δραστηριοτήτων εντός της Ευρωπαϊκής Κοινότητας, διαβιβάζονται στην ΕΚΤ αναδρομικά στοιχεία, εφόσον υπάρχουν, ως εξής: α) οι ΕθνΚΤ διαβιβάζουν αναδρομικά στοιχεία από τον Μάρτιο του 2003· β) στην περίπτωση των κρατών μελών που προσχώρησαν στη ζώνη του ευρώ μετά από την ημερομηνία αυτή, οι ΕθνΚΤ διαβιβάζουν αναδρομικά στοιχεία για δύο τουλάχιστον έτη πριν από την είσοδό τους στη ζώνη του ευρώ· iii) όσον αφορά τους λοιπούς ενδιάμεσους χρηματοπιστωτικούς οργανισμούς (ΛΕΧΟ), διαβιβάζονται στην ΕΚΤ αναδρομικά τριμηνιαία στοιχεία, αρχής γενομένης με εκείνα που αφορούν την πρώτη διαθέσιμη περίοδο αναφοράς· η αρχική αυτή διαβίβαση καταλαμβάνει κατ’ ελάχιστον τα στοιχεία που αφορούν την περίοδο αναφοράς του τετάρτου τριμήνου του 1998· iv) όσον αφορά τους τίτλους, οι χρονοσειρές που διαβιβάζονται στην ΕΚΤ ξεκινούν τον Δεκέμβριο του 1989 για τα ανεξόφλητα ποσά και τον Ιανουάριο του 1990 για τις ροές· v) όσον αφορά τα στατιστικά στοιχεία πληρωμών, παρέχονται στοιχεία πενταετίας με τη μέγιστη δυνατή επιμέλεια, συμπεριλαμβανομένου του τελευταίου έτους αναφοράς.

▼B

Άρθρο 2

Ορισμοί

Για τους σκοπούς της παρούσας κατευθυντήριας γραμμής:

1. με τον όρο «κάτοικος» νοείται ο κάτοικος κατά την έννοια του άρθρου 1 του κανονισμού (ΕΚ) αριθ. 2533/98 του Συμβουλίου·

2. με τον όρο «Ευρωσύστημα» νοούνται οι ΕθνΚΤ των συμμετεχόντων κρατών μελών και η ΕΚΤ·

3. με τον όρο «πιστωτικό ίδρυμα» νοείται το πιστωτικό ίδρυμα κατά την έννοια του παραρτήματος Ι πρώτο μέρος ενότητα Ι.2 του κανονισμού ΕΚΤ/2001/13.

Άρθρο 3

Στατιστικά στοιχεία λογιστικής κατάστασης των νομισματικών χρηματοπιστωτικών ιδρυμάτων

1. Εμβέλεια παροχής στοιχείων

▼M2

α) Γενικά

Οι ΕθνΚΤ καταρτίζουν και υποβάλλουν δύο διαφορετικές συγκεντρωτικές λογιστικές καταστάσεις, αμφότερες σε ακαθάριστη βάση, σύμφωνα με τον κανονισμό (ΕΚ) αριθ. 25/2009 (ΕΚΤ/2008/32): μια συγκεντρωτική λογιστική κατάσταση για τον υποτομέα ΝΧΙ «κεντρική τράπεζα» και μια συγκεντρωτική λογιστική κατάσταση για τον υποτομέα «λοιπά ΝΧΙ».

Οι ΕθνΚΤ εξάγουν τις απαιτούμενες στατιστικές πληροφορίες που αφορούν τις δικές τους λογιστικές καταστάσεις με βάση το λογιστικό τους σύστημα, κάνοντας χρήση των πινάκων συσχετισμού του παραρτήματος Ι. Για τους σκοπούς της παροχής στατιστικών στοιχείων η ΕΚΤ εξάγει βάσει της λογιστικής της κατάστασης στοιχεία αντίστοιχα με εκείνα που οι ΕθνΚΤ εξάγουν βάσει των δικών τους λογιστικών καταστάσεων.

Οι ΕθνΚΤ εξάγουν τις απαιτούμενες στατιστικές πληροφορίες που αφορούν τη λογιστική κατάσταση των λοιπών ΝΧΙ συγκεντρώνοντας τα στατιστικά στοιχεία της λογιστικής κατάστασης που έχουν παράσχει μεμονωμένα ΝΧΙ κάτοικοι, εξαιρουμένης της ΕθνΚΤ κατοίκου.

Αυτές οι υποχρεώσεις καλύπτουν τα ανεξόφλητα ποσά (υπόλοιπα) του τέλους του μήνα και του τέλους του τριμήνου ( 9 ), τα μηνιαία και τριμηνιαία στοιχεία διορθώσεων ροών, καθώς και τα στοιχεία σχετικά με τις τιτλοποιήσεις δανείων και τις λοιπές μεταβιβάσεις δανείων.

Οι ΕθνΚΤ παρέχουν στατιστικές πληροφορίες για στοιχεία της λογιστικής κατάστασης σύμφωνα με το παράρτημα ΙΙΙ μέρος 1 της παρούσας κατευθυντήριας γραμμής.

▼B

β) Διορθώσεις ροών

Οι ΕθνΚΤ παρέχουν στην ΕΚΤ στοιχεία για μηνιαίες και τριμηνιαίες σειρές επανακατηγοριοποιήσεων και για τις σειρές διορθώσεων λόγω αναπροσαρμογών αξίας σύμφωνα με το παράρτημα V της παρούσας κατευθυντήριας γραμμής.

Για να υπολογίσει τις ροές ( 10 ) η ΕΚΤ εκκινεί από τη διαφορά των υπολοίπων του τέλους του μήνα, απαλείφοντας εν συνεχεία τις επιδράσεις οι οποίες δεν απορρέουν από συναλλαγές. Απαλείφει τις εξελίξεις που δεν σχετίζονται με συναλλαγές, κάνοντας χρήση των διορθώσεων ροών. Τα τρία είδη διορθώσεων ροών είναι:

— διορθώσεις λόγω αναπροσαρμογών αξίας: αυτές αποτυπώνουν την επίδραση των διαγραφών δανείων και αυτή των διακυμάνσεων στην αγοραία τιμή των ανεξόφλητων υπολοίπων των διακρατούμενων, πωληθέντων ή εκδοθέντων διαπραγματεύσιμων τίτλων,

— επανακατηγοριοποιήσεις και λοιπές διορθώσεις: αυτές περιλαμβάνουν κάθε μεταβολή που επέρχεται στα υπόλοιπα της λογιστικής κατάστασης και οφείλεται σε: i) μεταβολή στη στατιστική κάλυψη του πληθυσμού παροχής στοιχείων των ΝΧΙ ( 11 ), ii) επανακατηγοριοποίηση απαιτήσεων ή υποχρεώσεων ή iii) σφάλματα κατά την παροχή στοιχείων, τα οποία διορθώθηκαν στα υπόλοιπα μόνο για περιορισμένο χρονικό διάστημα, καθώς και επιδράσεις των μεταβολών της διάρθρωσης ( 12 ),

— διορθώσεις λόγω μεταβολών των συναλλαγματικών ισοτιμιών: αυτές περιλαμβάνουν κάθε μεταβολή της θέσης υπολοίπων, οφειλόμενη στην επίδραση των μεταβολών των συναλλαγματικών ισοτιμιών στις απαιτήσεις και υποχρεώσεις σε ξένο νόμισμα. Η ΕΚΤ υπολογίζει τις εν λόγω διορθώσεις βάσει αναλογίας των νομισμάτων, όπως αυτή προκύπτει από την ανάλυση των απαιτήσεων και υποχρεώσεων στα κυριότερα νομίσματα που απεικονίζονται στο παράρτημα Ι δεύτερο μέρος πίνακας 4 του κανονισμού ΕΚΤ/2001/13.

2. Συχνότητα και προθεσμίες παροχής στοιχείων

Οι ΕθνΚΤ και η Διεύθυνση Οικονομικών Υπηρεσιών της ΕΚΤ παρέχουν στην ΕΚΤ μηνιαία στοιχεία της λογιστικής κατάστασης για υπόλοιπα και διορθώσεις έως το πέρας των εργασιών της 15ης εργάσιμης ημέρας μετά το τέλος του μήνα στον οποίο ανάγονται τα στοιχεία.

Οι ΕθνΚΤ και η Διεύθυνση Οικονομικών Υπηρεσιών της ΕΚΤ παρέχουν στην ΕΚΤ τριμηνιαία στοιχεία της λογιστικής κατάστασης για υπόλοιπα και διορθώσεις έως το πέρας των εργασιών της 28ης εργάσιμης ημέρας μετά το τέλος του τριμήνου στο οποίο ανάγονται τα στοιχεία.

3. Πολιτική αναθεωρήσεων

Ενδέχεται να υπάρξει ανάγκη αναθεώρησης από τις ΕθνΚΤ των στοιχείων που αφορούν την περίοδο που προηγείται της εκάστοτε περιόδου αναφοράς. Ενδέχεται ακόμη να προκύψουν αναθεωρήσεις στοιχείων παλαιότερων της περιόδου που προηγείται του μήνα αναφοράς, π.χ. λόγω σφαλμάτων, επανακατηγοριοποιήσεων, βελτιωμένων διαδικασιών παροχής στοιχείων κ.λπ. Η ΕΚΤ μπορεί να προβαίνει σε ταυτόχρονη επεξεργασία έκτακτων και τακτικών αναθεωρήσεων ή να αποφασίζει υπέρ της μετάθεσης της επεξεργασίας των έκτακτων αναθεωρήσεων σε χρόνο μεταγενέστερο της περιόδου μηνιαίας κατάρτισης νομισματικών μεγεθών.

Η πολιτική αναθεωρήσεων συνάδει με τις αρχές που καθορίζονται στο εγχειρίδιο της ΕΚΤ με τίτλο «Money and Banking Statistics Compilation Guide» ( 13 ). Προς διασφάλιση μιας ισόρροπης σχέσης μεταξύ της ποιότητας και της σταθερότητας των στοιχείων νομισματικής στατιστικής και προς ενίσχυση της συνοχής μεταξύ των μηνιαίων και τριμηνιαίων στατιστικών στοιχείων, οι έκτακτες αναθεωρήσεις μηνιαίων στοιχείων υποβάλλονται ταυτόχρονα με τα τριμηνιαία στατιστικά στοιχεία.

▼M2

4. Αναγωγή

α) Σύνθεση των «μικρών ιδρυμάτων»

Όταν χορηγούν παρεκκλίσεις σε ΑΚΧΑ σύμφωνα με το άρθρο 8 παράγραφος 1 στοιχείο α) του κανονισμού (ΕΚ) αριθ. 25/2009 (ΕΚΤ/2008/32), οι ΕθνΚΤ διασφαλίζουν ότι η συνδυασμένη συμβολή τους στη συνολική εθνική λογιστική κατάσταση των ΑΚΧΑ της ζώνης του ευρώ δεν υπερβαίνει:

(i) το 10 % σε κάθε συμμετέχον κράτος μέλος, στις περιπτώσεις που η εθνική λογιστική κατάσταση των ΑΚΧΑ υπερβαίνει το 15 % της συνολικής λογιστικής κατάστασης των ΑΚΧΑ της ζώνης του ευρώ

(ii) το 30 % σε όλα τα λοιπά συμμετέχοντα κράτη μέλη, εκτός από εκείνα στα οποία η εθνική λογιστική κατάσταση των ΑΚΧΑ υπολείπεται του 1 % της συνολικής λογιστικής κατάστασης των ΑΚΧΑ της ζώνης του ευρώ, περίπτωση στην οποία δεν ισχύει κάποιος συγκεκριμένος περιορισμός στην κατανομή των ΑΚΧΑ στα «μικρά ΑΚΧΑ».

β) Στοιχειώδεις κανόνες αναγωγής

Όταν χορηγούν παρεκκλίσεις σε ΝΧΙ σύμφωνα με το άρθρο 8 παράγραφος 1 στοιχείο α) ή/και δ) του κανονισμού (ΕΚ) αριθ. 25/2009 (ΕΚΤ/2008/32), οι ΕθνΚΤ προβαίνουν σε αναγωγή των παρεχόμενων στην ΕΚΤ μηνιαίων και τριμηνιαίων στοιχείων της λογιστικής κατάστασης των ΝΧΙ κατά τρόπο ώστε να επιτυγχάνεται κατά 100 % κάλυψη ως προς τα συγκεκριμένα ΝΧΙ. Οι ΕθνΚΤ μπορούν να επιλέγουν τη διαδικασία αναγωγής προς επίτευξη κάλυψης κατά 100 %, υπό την προϋπόθεση ότι τηρούνται οι ακόλουθοι στοιχειώδεις κανόνες:

i) όταν δεν υπάρχουν διαθέσιμα στοιχεία αναλύσεων, χρησιμοποιούνται εκτιμήσεις λαμβανόμενες με εφαρμογή συντελεστών βάσει ορισμένου υποσυνόλου του πραγματικού πληθυσμού παροχής στοιχείων που θεωρείται πιο αντιπροσωπευτικό των «μικρών ιδρυμάτων» ως ακολούθως: — οι ΕθνΚΤ κρατών μελών, των οποίων η συμβολή στη συγκεντρωτική λογιστική κατάσταση των ΝΧΙ της ζώνης του ευρώ υπερβαίνει το 2 %, καθορίζουν το εν λόγω υποσύνολο κατά τρόπο ώστε η συνολική λογιστική κατάσταση των θεσμικών μονάδων του υποσυνόλου να μην υπερβαίνει το 35 % της συγκεντρωτικής εθνικής λογιστικής κατάστασης των ΝΧΙ. Η υποχρέωση αυτή δεν ισχύει όταν οι λογιστικές καταστάσεις των ιδρυμάτων στα οποία χορηγούνται οι παρεκκλίσεις δεν υπερβαίνουν το 1 % της εθνικής λογιστικής κατάστασης των ΝΧΙ, — οι ΕθνΚΤ κρατών μελών, των οποίων η συμβολή στη συνολική συγκεντρωτική λογιστική κατάσταση των ΝΧΙ της ζώνης του ευρώ δεν υπερβαίνει το 2 %, προτρέπονται να ακολουθήσουν την ίδια ρύθμιση. Ωστόσο, αν η εν λόγω ρύθμιση συνεπάγεται σημαντικές δαπάνες, οι ΕθνΚΤ στα υπό εξέταση κράτη μέλη μπορούν, αντ’ αυτής, να εφαρμόσουν συντελεστές βάσει του πληθυσμού παροχής στοιχείων.

ii) κατά την εφαρμογή του σημείου i), τόσο τα «μικρά ιδρύματα» όσο και το υποσύνολο του πραγματικού πληθυσμού παροχής στοιχείων μπορούν να υποδιαιρεθούν σε διαφορετικές ομάδες με βάση το είδος του ιδρύματος (π.χ. ΑΚΧΑ ή πιστωτικά ιδρύματα)

iii) όποτε η συμβολή των ΑΚΧΑ που υποβάλλουν στοιχεία του συνολικού τους ενεργητικού μόνο μια φορά το χρόνο υπερβαίνει το 30 % της συνολικής λογιστικής κατάστασης των ΑΚΧΑ σε οποιοδήποτε κράτος μέλος, οι ΕθνΚΤ προβαίνουν σε αναγωγή των στοιχείων που υποβάλλουν τα ΑΚΧΑ και τα πιστωτικά ιδρύματα ξεχωριστά, ως ακολούθως: — αν τα ΑΚΧΑ που παρέχουν πλήρη στοιχεία εξασφαλίζουν επαρκή κάλυψη, ως βάση για την αναγωγή χρησιμοποιείται η συγκεντρωτική τους λογιστική κατάσταση, — αν η κάλυψη που εξασφαλίζουν τα ΑΚΧΑ που παρέχουν πλήρη στοιχεία είναι ανεπαρκής ή αν δεν υπάρχουν ΑΚΧΑ που παρέχουν πλήρη στοιχεία, οι ΕθνΚΤ διαμορφώνουν εκτίμηση λογιστικής κατάστασης για τον τομέα των ΑΚΧΑ βάσει εναλλακτικών πηγών στοιχείων τουλάχιστον μια φορά το χρόνο, την οποία και χρησιμοποιούν ως βάση για την αναγωγή.

iv) όταν υπάρχουν μεν τα στοιχεία αναλύσεων, αλλά καθίστανται διαθέσιμα με μεγαλύτερη καθυστέρηση ή με μικρότερη συχνότητα, τα παρεχόμενα στοιχεία μεταφέρονται στις μη διαθέσιμες περιόδους: — αυτούσια, εφόσον τα αποτελέσματα αποδείχθηκαν κατάλληλα, ή — με εφαρμογή των κατάλληλων μεθόδων στατιστικής εκτίμησης, προκειμένου να ληφθούν υπόψη τυχόν τάσεις ή εποχικές διακυμάνσεις των στοιχείων.

v) συντελεστές ή άλλοι τυχόν ενδιάμεσοι υπολογισμοί που απαιτούνται για την εφαρμογή των στοιχειωδών κανόνων αναγωγής μπορούν να εξαχθούν από στοιχεία προερχόμενα από εποπτικές αρχές, εφόσον μπορεί να θεμελιωθεί ασφαλής συσχέτιση ανάμεσα στα εν λόγω στοιχεία και στα προς αναγωγή στατιστικά στοιχεία του επιμέρους επιπέδου ανάλυσης.

γ) Γνωστοποιήσεις σημαντικών μεταβολών

Οι ΕθνΚΤ ενημερώνουν την ΕΚΤ σχετικά με κάθε σημαντική μεταβολή στις διαδικασίες αναγωγής που εφαρμόζουν.

▼B

5. Κανόνες αποτίμησης ή/και λογιστικοί κανόνες

Για την κατάρτιση της λογιστικής κατάστασης κεντρικής τράπεζας οι ΕθνΚΤ και η ΕΚΤ ακολουθούν τους εναρμονισμένους λογιστικούς κανόνες της κατευθυντήριας γραμμής ΕΚΤ/2002/10, εκτός από τις ακόλουθες περιπτώσεις:

α) στην περίπτωση που οι ΕθνΚΤ και η ΕΚΤ οφείλουν για λογιστικούς σκοπούς να αναπροσαρμόζουν την αξία του χαρτοφυλακίου τίτλων τους σε μηνιαία και όχι σε τριμηνιαία βάση·

β) στην περίπτωση των λογιστικών στοιχείων αριθ. 9.5 («λοιπές απαιτήσεις εντός του Ευρωσυστήματος (καθαρές)») και 10.4 («λοιπές υποχρεώσεις εντός του Ευρωσυστήματος (καθαρές)»), τα οποία παρέχονται σε ακαθάριστη βάση·

γ) στην περίπτωση του λογιστικού στοιχείου αριθ. 14 («λογαριασμοί αναπροσαρμογής»), το οποίο παρέχεται σε ακαθάριστη βάση για λογιστικούς σκοπούς και σε καθαρή βάση για στατιστικούς σκοπούς·

δ) στην περίπτωση των μη πραγματοποιηθεισών ζημιών, οι οποίες παρέχονται υπό το στοιχείο αριθ. 11 («λοιπά στοιχεία ενεργητικού»).

Οι κανόνες αποτίμησης ή/και οι λογιστικοί κανόνες που προβλέπονται στον κανονισμό ΕΚΤ/2001/13 εφαρμόζονται στα «λοιπά ΝΧΙ».

6. Επεξηγηματικά σημειώματα

Οι ΕθνΚΤ υποβάλλουν επεξηγηματικά σημειώματα, στα οποία εξηγούν τους λόγους διενέργειας τυχόν αναθεωρήσεων μείζονος σημασίας και έκτακτων αναθεωρήσεων.

Επιπλέον, οι ΕθνΚΤ υποβάλλουν στην ΕΚΤ επεξηγηματικά σημειώματα που αφορούν διορθώσεις στην κατηγορία «επανακατηγοριοποιήσεις και λοιπές διορθώσεις» σύμφωνα με τις διαδικασίες του παραρτήματος V μέρος 2 της παρούσας κατευθυντήριας γραμμής.

Άρθρο 4

Έλεγχος συμφωνίας στοιχείων

1. Εμβέλεια παροχής στοιχείων

Οι ΕθνΚΤ και η ΕΚΤ ελέγχουν εάν συμφωνούν μεταξύ τους τα στοιχεία τέλους μήνα της συγκεντρωτικής λογιστικής κατάστασης, που παρέχονται για στατιστικούς σκοπούς βάσει του κανονισμού ΕΚΤ/2001/13, και τα λογιστικά στοιχεία, όπως αυτά υποβάλλονται για τους σκοπούς της κατάρτισης της εβδομαδιαίας λογιστικής κατάστασης του Ευρωσυστήματος, κατά τα προβλεπόμενα στην κατευθυντήρια γραμμή ΕΚΤ/2002/10. Εν προκειμένω ακολουθούν τη διαδικασία που προβλέπεται στο παράρτημα ΙΙ της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Οι ΕθνΚΤ και η ΕΚΤ διενεργούν αυτούς τους ελέγχους συμφωνίας των στοιχείων κάθε μήνα. Αναγγέλλουν το αποτέλεσμά τους στην ΕΚΤ πριν από την υποβολή των στοιχείων της λογιστικής κατάστασης ή ταυτόχρονα με αυτή, έως την 15η εργάσιμη ημέρα μετά το τέλος της περιόδου αναφοράς, σύμφωνα με το ετήσιο χρονοδιάγραμμα που καταρτίζει η ΕΚΤ και το οποίο γνωστοποιείται στις ΕθνΚΤ έως το τέλος Σεπτεμβρίου κάθε έτους. Στις περιόδους παροχής στοιχείων, σε σχέση με τις οποίες οι ημερομηνίες παροχής των στοιχείων τέλους μήνα της συγκεντρωτικής λογιστικής κατάστασης του Ευρωσυστήματος για στατιστικούς σκοπούς δεν συμφωνούν με τα λογιστικά στοιχεία, όπως αυτά υποβάλλονται για τους σκοπούς της κατάρτισης της εβδομαδιαίας λογιστικής κατάστασης του Ευρωσυστήματος, οι ΕθνΚΤ μπορούν να συγκρίνουν τα στατιστικά στοιχεία με τα στοιχεία της ημερήσιας λογιστικής κατάστασης που καταρτίζεται για την τελευταία εργάσιμη ημέρα του μήνα. Κατά την κατάρτιση της λογιστικής της κατάστασης η ΕΚΤ ακολουθεί την ίδια διαδικασία.

3. Επεξηγηματικά σημειώματα

Οι ΕθνΚΤ και η ΕΚΤ αποστέλλουν στο Τμήμα Νομισματικής Στατιστικής και Στατιστικής Χρηματοπιστωτικών Ιδρυμάτων και Αγορών επεξηγηματικά σημειώματα για οποιαδήποτε διαπιστούμενη ασυμφωνία: πλήρη επεξηγηματικά σημειώματα και απλοποιημένα επεξηγηματικά σημειώματα. Ένα πλήρες επεξηγηματικό σημείωμα με τις πληροφορίες που καθορίζονται στο παράρτημα ΙΙ μέρος 3 της παρούσας κατευθυντήριας γραμμής καταρτίζεται μία μόνο φορά ετησίως, εντός προθεσμίας που τάσσει η ΕΚΤ. Για τους υπόλοιπους μήνες αρκεί η συμπλήρωση από τις ΕθνΚΤ απλοποιημένων επεξηγηματικών σημειωμάτων, σύμφωνα με το πρότυπο που προβλέπεται στο παράρτημα ΙΙ μέρος 2 της παρούσας κατευθυντήριας γραμμής. Όλες οι ΕθνΚΤ και η ΕΚΤ αποστέλλουν πλήρη επεξηγηματικά σημειώματα ταυτόχρονα.

▼M3

Άρθρο 5

Στατιστικά στοιχεία ηλεκτρονικού χρήματος

α) Υποχρεώσεις μηνιαίας ή τριμηνιαίας παροχής στατιστικών στοιχείων ηλεκτρονικού χρήματος που εκδίδεται από ΝΧΙ στα οποία δεν έχει χορηγηθεί παρέκκλιση κατά το άρθρο 8 παράγραφος 1 του κανονισμού (ΕΚ) αριθ. 25/2009 (ΕΚΤ/2008/32)

1. Εμβέλεια παροχής στοιχείων

Η ΕΚΤ, σε συνεργασία με τις ΕθνΚΤ, επισημαίνει και καταγράφει σε ετήσια βάση τα χαρακτηριστικά των συστημάτων ηλεκτρονικού χρήματος στην ΕΕ, τη διαθεσιμότητα των συναφών στατιστικών στοιχείων και τις μεθόδους κατάρτισής τους. Οι ΕθνΚΤ παρέχουν στατιστικές πληροφορίες σχετικά με το ηλεκτρονικό χρήμα που εκδίδουν όλα τα ΝΧΙ στα οποία δεν έχει χορηγηθεί παρέκκλιση κατά το άρθρο 8 παράγραφος 1 του κανονισμού (ΕΚ) αριθ. 25/2009 (ΕΚΤ/2008/32), σύμφωνα με το κατάλογο στοιχείων στον πίνακα 1 του δεύτερου μέρους του παραρτήματος III της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Τα μηνιαία ή τριμηνιαία στοιχεία παρέχονται στην ΕΚΤ τουλάχιστον δύο φορές ετησίως, έως την τελευταία εργάσιμη ημέρα των μηνών Απριλίου (στοιχεία έως το τέλος Μαρτίου) και Οκτωβρίου (στοιχεία έως το τέλος Σεπτεμβρίου). Οι ΕθνΚΤ μπορούν να διαβιβάζουν τα στοιχεία με μεγαλύτερη συχνότητα ανά μήνα ή τρίμηνο, εφόσον το επιτρέπει η διαθεσιμότητά τους, έως και την τελευταία εργάσιμη ημέρα του μήνα που έπεται του τέλους της περιόδου αναφοράς. Ελλείψει στοιχείων οι ΕθνΚΤ χρησιμοποιούν εκτιμήσεις ή προσωρινά στοιχεία όπου αυτό είναι δυνατό.

β) Υποχρεώσεις ετήσιας παροχής στατιστικών στοιχείων ηλεκτρονικού χρήματος που εκδίδεται από όλα τα ιδρύματα ηλεκτρονικού χρήματος που δεν αποτελούν πιστωτικά ιδρύματα ή από μικρά ΝΧΙ στα οποία έχει χορηγηθεί παρέκκλιση κατά το άρθρο 8 παράγραφος 1 του κανονισμού (ΕΚ) αριθ. 25/2009 (ΕΚΤ/2008/32)

1. Εμβέλεια παροχής στοιχείων

Η παρούσα παροχή στοιχείων καλύπτει τα ιδρύματα ηλεκτρονικού χρήματος που έχουν ως κύρια δραστηριότητα τη χρηματοπιστωτική διαμεσολάβηση με τη μορφή της έκδοσης ηλεκτρονικού χρήματος και, ως εκ τούτου, ανταποκρίνονται στον ορισμό των ΝΧΙ, καθώς και τα ιδρύματα ηλεκτρονικού χρήματος που δεν έχουν ως κύρια δραστηριότητα τη χρηματοπιστωτική διαμεσολάβηση με τη μορφή της έκδοσης ηλεκτρονικού χρήματος και, ως εκ τούτου, δεν ανταποκρίνονται στον ορισμό των ΝΧΙ. Η παρούσα παροχή στοιχείων περιλαμβάνει επίσης την παροχή στοιχείων από μικρά ΝΧΙ στα οποία έχει χορηγηθεί παρέκκλιση κατά το άρθρο 8 παράγραφος 1 του κανονισμού (ΕΚ) αριθ. 25/2009 (ΕΚΤ/2008/32), είτε αυτά αποτελούν πιστωτικά ιδρύματα είτε όχι.

Οι ΕθνΚΤ παρέχουν στατιστικές πληροφορίες σύμφωνα με τον κατάλογο στοιχείων στον πίνακα 2 του δεύτερου μέρους του παραρτήματος III της παρούσας κατευθυντήριας γραμμής. Στοιχεία από εκδότες ηλεκτρονικού χρήματος που δεν ανταποκρίνονται στον ορισμό των ΝΧΙ και, ως εκ τούτου, δεν υπόκεινται σε υποχρεώσεις τακτικής παροχής στατιστικών στοιχείων της λογιστικής κατάστασης παρέχονται στην έκταση που οι ΕθνΚΤ μπορούν να τα αποκτήσουν από τις οικείες εποπτικές αρχές ή άλλες κατάλληλες πηγές.

2. Συχνότητα και προθεσμίες παροχής στοιχείων

Οι σειρές στοιχείων παρέχονται στην ΕΚΤ μία φορά ετησίως, έως και την τελευταία εργάσιμη ημέρα του μήνα που έπεται του τέλους της περιόδου αναφοράς. Ελλείψει στοιχείων οι ΕθνΚΤ χρησιμοποιούν εκτιμήσεις ή προσωρινά στοιχεία, όπου αυτό είναι δυνατό.

▼B

Άρθρο 6

Στατιστικά στοιχεία λογιστικής κατάστασης κεντρικής διοίκησης

1. Εμβέλεια παροχής στοιχείων

α) Γενικά

Οι ΕθνΚΤ παρέχουν στατιστικά στοιχεία που αφορούν υποχρεώσεις από καταθέσεις της κεντρικής διοίκησης, δηλ. συγγενή υποκατάστατα υποχρεώσεων από καταθέσεις, ταμείο και τίτλους, σύμφωνα με το παράρτημα ΙΙΙ μέρος 3 της παρούσας κατευθυντήριας γραμμής.

Σε περιπτώσεις που το φαινόμενο δεν υφίσταται ή είναι άνευ σημασίας, για λόγους de minimis δεν απαιτείται η παροχή στοιχείων. Το στοιχείο «τραπεζογραμμάτια και κέρματα ευρώ που διακρατεί η κεντρική διοίκηση» παρέχεται ως πληροφοριακό στοιχείο υψηλής προτεραιότητας. Είναι δυνατή η υποβολή εκτιμήσεων διαμορφούμενων βάσει των διαθέσιμων στοιχείων, π.χ. βάσει των ετήσιων ή/και τριμηνιαίων στοιχείων των χρηματοοικονομικών λογαριασμών της νομισματικής ένωσης (ΧΛΝΕ).

β) Διορθώσεις ροών

Τα στοιχεία διορθώσεων ροών παρέχονται σύμφωνα με το άρθρο 3 παράγραφος 1 στοιχείο β) της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Οι σειρές στοιχείων παρέχονται σε μηνιαία βάση και εντός των προθεσμιών που ισχύουν για τα μηνιαία στατιστικά στοιχεία της λογιστικής κατάστασης που καθορίζονται στο άρθρο 3 παράγραφος 2.

Άρθρο 7

Πληροφοριακά στοιχεία

1. Εμβέλεια παροχής στοιχείων

α) Γενικά

Εφόσον υπάρχουν διαθέσιμα στοιχεία, συμπεριλαμβανομένων όσων καθίστανται διαθέσιμα βάσει διαμόρφωσης των ακριβέστερων δυνατών εκτιμήσεων, ή όταν η συναφής δραστηριότητα είναι σημαντική από νομισματική άποψη, οι ΕθνΚΤ παρέχουν περαιτέρω στατιστικές πληροφορίες σύμφωνα με τον κατάλογο πληροφοριακών στοιχείων του παραρτήματος ΙΙΙ μέρος 4 της παρούσας κατευθυντήριας γραμμής, συμπληρωματικά προς τα στατιστικά στοιχεία της λογιστικής κατάστασης που καθορίζονται στο άρθρο 3 παράγραφος 2 και με την ίδια συχνότητα με εκείνα. Η ΕΚΤ, σε συνεργασία με τις ΕθνΚΤ, επισημαίνει και καταγράφει τη διαθεσιμότητα των συναφών στατιστικών πληροφοριών και τις μεθόδους κατάρτισής τους. Υψηλής προτεραιότητας πληροφοριακά στοιχεία που σημειώνονται με έντονους χαρακτήρες αντιπροσωπεύουν πληροφορίες απαραίτητες για την κατάρτιση των νομισματικών μεγεθών της ζώνης του ευρώ και των ΧΛΝΕ.

Κατόπιν συμφωνίας με την ΕΚΤ, οι ΕθνΚΤ είναι δυνατό να μην παρέχουν στοιχεία για τα πεδία με έντονο περίγραμμα και την ένδειξη του βέλους (↑), στην περίπτωση που η ΕΚΤ χρησιμοποιεί εναλλακτικές πηγές στοιχείων.

Όσον αφορά τα στοιχεία των πεδίων των πινάκων 3 και 4 του παραρτήματος Ι δεύτερο μέρος του κανονισμού ΕΚΤ/2001/13, τα οποία αντιστοιχούν σε κράτη μέλη που δεν έχουν υιοθετήσει το ευρώ, οι ΕθνΚΤ μπορούν να επιλέγουν υπέρ της μη πλήρους παροχής τους, εφόσον βάσει αριθμητικών μεγεθών που συλλέγονται σε ανώτερο επίπεδο συγκέντρωσης προκύπτει ότι τα στοιχεία των συγκεκριμένων πεδίων δεν είναι σημαντικά. Σε μια τέτοια περίπτωση οι ΕθνΚΤ αξιολογούν σε τακτά χρονικά διαστήματα, και σε κάθε περίπτωση τουλάχιστον μια φορά ετησίως, εάν τα στοιχεία των εν λόγω πεδίων είναι σημαντικά και ενημερώνουν την ΕΚΤ και τα ΝΧΙ για τυχόν μεταβολή των υποχρεώσεων παροχής των σχετικών στοιχείων. Όταν τα συγκεκριμένα στοιχεία δεν είναι σημαντικά και οι ΕθνΚΤ δεν απαιτούν την πλήρη παροχή τους, διαμορφώνουν εκτίμηση των στοιχείων με βάση τις υπάρχουσες πληροφορίες και σύμφωνα με τις μεθόδους που περιγράφονται στη συνέχεια, υποβάλλοντάς τα ως πληροφοριακά στοιχεία με τριμηνιαία συχνότητα.

β) Διορθώσεις ροών

Κατόπιν συμφωνίας με την ΕΚΤ οι ΕθνΚΤ μπορούν να παρέχουν στοιχεία διορθώσεων ροών. Τα στοιχεία διορθώσεων ροών παρέχονται σύμφωνα με το άρθρο 3 παράγραφος 1 στοιχείο β) της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Οι σειρές στοιχείων παρέχονται σε μηναία βάση, όσον αφορά τις ενότητες 1 και 2, ή σε τριμηνιαία βάση, όσον αφορά την ενότητα 3, του παραρτήματος ΙΙΙ μέρος 4 της παρούσας κατευθυντήριας γραμμής και εντός των προθεσμιών που ισχύουν για τα υποχρεωτικά μηνιαία και τριμηνιαία στατιστικά στοιχεία της λογιστικής κατάστασης των ΝΧΙ, σύμφωνα με τον κανονισμό ΕΚΤ/2001/13.

Τα στοιχεία των πεδίων των πινάκων 3 και 4 του παραρτήματος Ι δεύτερο μέρος του κανονισμού ΕΚΤ/2001/13, τα οποία αντιστοιχούν σε κράτη μέλη που δεν έχουν υιοθετήσει το ευρώ, εφόσον εκτιμηθούν από τις ΕθνΚΤ και αναγγελθούν ως πληροφοριακά στοιχεία, μπορούν να υποβληθούν στην ΕΚΤ με περαιτέρω καθυστέρηση ενός μήνα από το πέρας των εργασιών της 28ης εργάσιμης ημέρας μετά το τέλος του τριμήνου στο οποίο τα στοιχεία ανάγονται.

3. Κανόνες αποτίμησης ή/και λογιστικοί κανόνες

Η παροχή των πληροφοριακών στοιχείων που απαιτούνται κατά το παρόν άρθρο πραγματοποιείται βάσει των ίδιων κανόνων αποτίμησης και λογιστικών κανόνων με εκείνους που ισχύουν για τα στοιχεία που παρέχονται σύμφωνα με τον κανονισμό ΕΚΤ/2001/13.

4. Μέθοδοι εκτίμησης

Για τα στοιχεία των πεδίων των πινάκων 3 και 4 του παραρτήματος Ι δεύτερο μέρος του κανονισμού ΕΚΤ/2001/13, τα οποία αντιστοιχούν σε κράτη μέλη που δεν έχουν υιοθετήσει το ευρώ και τα οποία δεν υποχρεούνται να παρέχουν οι ΕθνΚΤ, διαμορφώνονται εκτιμήσεις σύμφωνα με τους ακόλουθους κανόνες.

Όταν οι ΕθνΚΤ διαμορφώνουν εκτιμήσεις των στοιχείων με βάση τις υπάρχουσες πληροφορίες, υποβάλλουν τα εν λόγω εκτιμώμενα στοιχεία στην ΕΚΤ ως πληροφοριακά στοιχεία. Εκτός αντίθετης συμφωνίας με την ΕΚΤ, εφαρμόζονται οι ακόλουθες μέθοδοι εκτίμησης:

— εκτίμηση των τριμηνιαίων αριθμητικών μεγεθών βάσει στοιχείων που παρέχουν τα ΝΧΙ με μικρότερη συχνότητα. Τα στοιχεία μεταφέρονται στη μη διαθέσιμη περίοδο (ή περιόδους) αυτούσια ή κατόπιν εφαρμογής των κατάλληλων στατιστικών μεθόδων, προκειμένου να ληφθούν υπόψη τυχόν τάσεις ή εποχικές διακυμάνσεις των στοιχείων,

— εκτίμηση των τριμηνιαίων αριθμητικών μεγεθών βάσει στοιχείων που παρέχουν τα ΝΧΙ σε πιο συγκεντρωτική βάση ή βάσει συγκεκριμένων αναλύσεων σκόπιμων κατά την κρίση των ΕθνΚΤ,

— εκτίμηση των τριμηνιαίων αριθμητικών μεγεθών βάσει τριμηνιαίων στοιχείων προερχόμενων από μεγάλα ΝΧΙ, στα οποία αναλογεί τουλάχιστον το 80 % της συναλλακτικής δραστηριότητας με τις χώρες που προσχώρησαν στην Ε.Ε. την 1η Μαΐου 2004,

— εκτίμηση των τριμηνιαίων αριθμητικών μεγεθών βάσει εναλλακτικών πηγών, όπως η Τράπεζα Διεθνών Διακανονισμών ή τα στοιχεία του ισοζυγίου πληρωμών, κατόπιν εφαρμογής των διορθώσεων που ενδεχομένως καθίστανται αναγκαίες λόγω του ότι στις εναλλακτικές αυτές πηγές χρησιμοποιούνται έννοιες και ορισμοί διαφορετικοί από εκείνους της νομισματικής και χρηματοπιστωτικής στατιστικής, ή

— εκτίμηση των τριμηνιαίων αριθμητικών μεγεθών βάσει στοιχείων σχετικών με τις χώρες που προσχώρησαν στην Ε.Ε. την 1η Μαΐου 2004, τα οποία παρέχουν, σε τριμηνιαία βάση, τα ΝΧΙ ως ενιαίο σύνολο.

Άρθρο 8

Στατιστικά στοιχεία για τη βάση των αποθεματικών

1. Εμβέλεια παροχής στοιχείων

Τα μηνιαία στατιστικά στοιχεία για τη συγκεντρωτική βάση των αποθεματικών, τα οποία αναλύονται κατά κατηγορία στοιχείου του παθητικού, υπολογίζονται ως υπόλοιπα του τέλους του μήνα σύμφωνα με τον κανονισμό ΕΚΤ/2003/9 και την ταξινόμηση που προβλέπεται στον κανονισμό ΕΚΤ/2001/13. Τα στοιχεία για την κατάρτιση αυτών των στατιστικών εξάγονται βάσει των στοιχείων που υποβάλλουν στις ΕθνΚΤ τα πιστωτικά ιδρύματα που υπόκεινται στην υποχρέωση τήρησης ελάχιστων αποθεματικών, σύμφωνα με τα προβλεπόμενα στο παράρτημα ΙΙΙ μέρος 5 της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Τα στατιστικά στοιχεία για τη βάση των αποθεματικών περιλαμβάνουν έξι χρονολογικές σειρές για τα πιστωτικά ιδρύματα, οι οποίες αναφέρονται στα αριθμητικά μεγέθη που αφορούν υπόλοιπα του τέλους του μήνα και πρέπει να διαβιβάζονται στην ΕΚΤ σε μηνιαία βάση, και πάντως έως την τελευταία εργάσιμη για την ΕθνΚΤ ημέρα πριν από την έναρξη της περιόδου τήρησης, μέσω του συστήματος ανταλλαγής στοιχείων του ΕΣΚΤ. Τα μικρά πιστωτικά ιδρύματα υποβάλλουν στις ΕθνΚΤ περιορισμένη ανάλυση σε τριμηνιαία βάση. Σε σχέση με τα μικρά αυτά πιστωτικά ιδρύματα χρησιμοποιούνται απλοποιημένα στατιστικά στοιχεία της βάσης των αποθεματικών για τις τρεις περιόδους τήρησης. Για τα μηνιαία αριθμητικά μεγέθη που παρέχουν στην ΕΚΤ κατά τις τρεις διαβιβάσεις στοιχείων, οι ΕθνΚΤ χρησιμοποιούν τα τριμηνιαία στοιχεία της βάσης των αποθεματικών που λαμβάνουν από τα μικρά πιστωτικά ιδρύματα, μετά τη δημοσίευσή τους.

3. Πολιτική αναθεωρήσεων

Οι αναθεωρήσεις της βάσης των αποθεματικών ή/και των υποχρεώσεων τήρησης ελάχιστων αποθεματικών, στις οποίες προβαίνουν τα ιδρύματα παροχής στοιχείων μετά την έναρξη της περιόδου τήρησης, δεν επιτρέπεται να οδηγούν σε αναθεωρήσεις των στατιστικών στοιχείων που αφορούν τη βάση των αποθεματικών και τις υποχρεώσεις τήρησης ελάχιστων αποθεματικών.

Άρθρο 9

Στατιστικά στοιχεία σε μακροοικονομική βάση

1. Εμβέλεια παροχής στοιχείων

Βάσει των στατιστικών στοιχείων του τέλους του μήνα, τα οποία υποβάλλουν τα πιστωτικά ιδρύματα στις ΕθνΚΤ σύμφωνα με τον κανονισμό ΕΚΤ/2001/13, η ΕΚΤ παρακολουθεί σε μηνιαία βάση την ακρίβεια των πάγιων εκπτώσεων από τη βάση των αποθεματικών που ενδεχομένως εφαρμόζουν τα πιστωτικά ιδρύματα επί του ανεξόφλητου υπολοίπου των εκδοθέντων χρεογράφων τους διάρκειας έως δύο ετών. Οι ΕθνΚΤ καταρτίζουν τα απαιτούμενα συγκεντρωτικά μεγέθη σύμφωνα με τα προβλεπόμενα στο παράρτημα ΙΙΙ μέρος 6 της παρούσας κατευθυντήριας γραμμής και τα υποβάλλουν στην ΕΚΤ.

2. Συχνότητα και προθεσμίες παροχής στοιχείων

Οι τρεις χρονολογικές σειρές που αφορούν τα πιστωτικά ιδρύματα και αναφέρονται σε αριθμητικά μεγέθη των υπολοίπων του τέλους του μήνα διαβιβάζονται στην ΕΚΤ σε μηνιαία βάση και πάντως έως την τελευταία εργάσιμη για την ΕθνΚΤ ημέρα πριν από την έναρξη της περιόδου τήρησης.

Οι σειρές αυτές διαβιβάζονται ακόμη κι αν τα συναφή στοιχεία της λογιστικής κατάστασης είναι άνευ εφαρμογής στο εν λόγω κράτος μέλος.

▼M2

Άρθρο 10

Στατιστικά στοιχεία λογιστικής κατάστασης των αμοιβαίων κεφαλαίων της χρηματαγοράς

1. Εμβέλεια παροχής στοιχείων

a) Γενικά

Οι ΕθνΚΤ υποβάλλουν στην ΕΚΤ χωριστά στοιχεία της λογιστικής κατάστασης για τον τομέα των ΑΚΧΑ σύμφωνα με τους πίνακες 1 και 2 του παραρτήματος ΙΙΙ μέρος 7. Τα στοιχεία χρησιμοποιούνται από την ΕΚΤ για την κατάρτιση των στατιστικών στοιχείων της λογιστικής κατάστασης τόσο των ΑΚΧΑ όσο και των πιστωτικών ιδρυμάτων. Λόγω του ότι η παροχή των στοιχείων ολόκληρου του τομέα των ΝΧΙ πραγματοποιείται ήδη με βάση τον κανονισμό (ΕΚ) αριθ. 25/2009 (ΕΚΤ/2008/32), οι υποχρεώσεις που ρυθμίζονται στο παρόν άρθρο ισχύουν μόνο για τα ΑΚΧΑ. Παρά το γεγονός ότι σε ορισμένα κράτη μέλη υπάρχει μικρός αριθμός λοιπών ιδρυμάτων που ταξινομούνται ως ΝΧΙ, τα ιδρύματα αυτά δεν θεωρούνται σημαντικά από ποσοτική άποψη.

β) Διορθώσεις ροών

Τα στοιχεία των διορθώσεων επανακατηγοριοποίησης και αναπροσαρμογών αξίας που αναφέρονται στον πίνακα 1 του παραρτήματος ΙΙΙ μέρος 7 υποβάλλονται σύμφωνα με το άρθρο 3 παράγραφος 1 στοιχείο β), λαμβανομένων υπόψη των παρεκκλίσεων που χορηγούνται βάσει του άρθρου 8 παράγραφος 2 του κανονισμού (ΕΚ) αριθ. 25/2009 (ΕΚΤ/2008/32). Στις περιπτώσεις που οι διορθώσεις αναπροσαρμογών αξίας υπόκεινται σε παρέκκλιση που χορηγούν οι ΕθνΚΤ στα ΑΚΧΑ βάσει του κανονισμού (ΕΚ) αριθ. 25/2009 (ΕΚΤ/2008/32), οι ΕθνΚΤ υποβάλλουν δεδομένα για τα στοιχεία, για τα οποία μπορεί να είναι σημαντικές οι διορθώσεις αναπροσαρμογών αξίας, με τη μέγιστη δυνατή επιμέλεια.

2. Συχνότητα και προθεσμίες παροχής στοιχείων

Τα στοιχεία παρέχονται σε τριμηνιαία βάση, εντός 28 εργάσιμων ημερών από το τέλος της περιόδου αναφοράς.

3. Αναγωγή

Τα στοιχεία που παρέχονται για τη λογιστική κατάσταση των ΑΚΧΑ πρέπει να καλύπτουν το 100 % των ιδρυμάτων που ταξινομούνται στον τομέα αυτόν. Όταν η πραγματική κάλυψη των παρεχόμενων στοιχείων είναι μικρότερη του 100 % λόγω της εφαρμογής της αρχής της απλοποιημένης παροχής στοιχείων από τα μικρά ΑΚΧΑ, οι ΕθνΚΤ προβαίνουν σε αναγωγή των υποβαλλόμενων κατά το άρθρο 3 παράγραφος 4 στοιχείο β) στοιχείων, ώστε να επιτυγχάνεται κάλυψη κατά 100 %.

4. Πολιτική αναθεωρήσεων

Οι ΕθνΚΤ που παρείχαν στοιχεία λογιστικής κατάστασης των πιστωτικών ιδρυμάτων για περιόδους προγενέστερες του τέλους Δεκεμβρίου του 2008 διαβιβάζουν αναθεωρήσεις για τα στοιχεία ΑΚΧΑ σύμφωνα με τους πίνακες 1 και 2 του παραρτήματος ΙΙΙ μέρος 7. Οι αναθεωρήσεις για τα στοιχεία ΑΚΧΑ πρέπει να συνάδουν με τα αντίστοιχα στοιχεία του τέλους τριμήνου των λοιπών ΝΧΙ.

Σε περίπτωση που η διαβίβαση νέων ή αναθεωρημένων στοιχείων ΑΚΧΑ συνεπάγεται μεταβολές στα στοιχεία για την αντίστοιχη περίοδο αναφοράς των λοιπών ΝΧΙ, διαβιβάζονται επίσης οι απαιτούμενες αναθεωρήσεις για τα στοιχεία των λοιπών ΝΧΙ.

▼B

Άρθρο 11

Διαρθρωτικοί χρηματοοικονομικοί δείκτες

1. Εμβέλεια παροχής στοιχείων

α) Γενικά

Οι ΕθνΚΤ παρέχουν στοιχεία της λογιστικής κατάστασης όσον αφορά άλλους διαρθρωτικούς χρηματοοικονομικούς δείκτες σύμφωνα με τα προβλεπόμενα στο παράρτημα ΙΙΙ μέρος 8 της παρούσας κατευθυντήριας γραμμής.

Οι ΕθνΚΤ παρέχουν στοιχεία αναφορικά με τους 18 δείκτες που καθορίζονται στο παράρτημα ΙΙΙ μέρος 8 της παρούσας κατευθυντήριας γραμμής σύμφωνα με τους εκεί προβλεπόμενους εννοιολογικούς και μεθοδολογικούς κανόνες. Εν προκειμένω ακολουθούνται οι στατιστικές αρχές που εφαρμόζονται στην κατάρτιση των στατιστικών στοιχείων της λογιστικής κατάστασης, δηλαδή:

i) τα στοιχεία συγκεντρώνονται, δεν ενοποιούνται·

ii) η αρχή της κατοικίας συνάδει με την «προσέγγιση της χώρας υποδοχής» και

iii) τα στοιχεία της λογιστικής κατάστασης παρέχονται σε ακαθάριστη βάση.

β) Διορθώσεις ροών

Τα στοιχεία διορθώσεων ροών παρέχονται σύμφωνα με το άρθρο 3 παράγραφος 1 στοιχείο β) της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Τα στοιχεία υπολογισμού των διαρθρωτικών χρηματοοικονομικών δεικτών για τα πιστωτικά ιδρύματα παρέχονται έως το τέλος Μαρτίου κάθε έτους και αφορούν το προηγούμενο έτος. Όπου είναι δυνατό, ο δείκτης «αριθμός υπαλλήλων πιστωτικών ιδρυμάτων» παρέχεται έως το τέλος Μαΐου κάθε έτους και αφορά το προηγούμενο έτος.

3. Πολιτική αναθεωρήσεων

Κατά την αναθεώρηση των παρεχόμενων στοιχείων οι ΕθνΚΤ εφαρμόζουν τις ακόλουθες γενικές αρχές:

α) στη διάρκεια όλων των τακτικών ετήσιων διαβιβάσεων στοιχείων, εκτός των στοιχείων του τελευταίου έτους αποστέλλονται τακτικές αναθεωρήσεις των στοιχείων του προηγούμενου έτους και έκτακτες αναθεωρήσεις, όπου κρίνονται απαραίτητες·

β) έκτακτες αναθεωρήσεις στοιχείων που βελτιώνουν σημαντικά την ποιότητα των στοιχείων μπορούν να αποστέλλονται στη διάρκεια του έτους.

4. Αναγωγή

Τα συλλεγόμενα στοιχεία παρέχουν κάλυψη κατά 100 % των ιδρυμάτων που ορίζονται ως πιστωτικά ιδρύματα σύμφωνα με το παράρτημα Ι πρώτο μέρος ενότητα Ι.2 του κανονισμού ΕΚΤ/2001/13. Όταν η πραγματική κάλυψη των παρεχόμενων στοιχείων είναι μικρότερη από 100 % λόγω εφαρμογής της αρχής της απλοποιημένης παροχής στοιχείων από μικρά ΝΧΙ, οι ΕθνΚΤ προβαίνουν σε αναγωγή των υποβαλλόμενων στοιχείων κατά το άρθρο 3 παράγραφος 4 της παρούσας κατευθυντήριας γραμμής, ούτως ώστε να επιτυγχάνεται κάλυψη κατά 100 %.

5. Επεξηγηματικά σημειώματα

Οι ΕθνΚΤ αναφέρουν στην ΕΚΤ κάθε απόκλιση από τους ανωτέρω ορισμούς και κανόνες, προκειμένου να καθίσταται δυνατή η παρακολούθηση της πρακτικής που ακολουθείται σε εθνικό επίπεδο. Οι ΕθνΚΤ υποβάλλουν επεξηγηματικά σημειώματα που εξηγούν τους λόγους διενέργειας αναθεωρήσεων μείζονος σημασίας.

Άρθρο 12

Στοιχεία για τους σκοπούς του Διεθνούς Νομισματικού Ταμείου

1. Εμβέλεια παροχής στοιχείων

Με την επιφύλαξη των εκ του καταστατικού υποχρεώσεων των ΕθνΚΤ έναντι του Διεθνούς Νομισματικού Ταμείου (ΔΝΤ), οι ΕθνΚΤ μπορούν, μέσω της ΕΚΤ, να διαβιβάζουν στο τελευταίο συμπληρωματικά στατιστικά στοιχεία λογιστικών καταστάσεων των ΝΧΙ σύμφωνα με τις ακόλουθες τεχνικές ρυθμίσεις.

2. Συχνότητα και προθεσμίες παροχής στοιχείων

Οι ΕθνΚΤ διαβιβάζουν στην ΕΚΤ τα στοιχεία της λογιστικής κατάστασης των ΝΧΙ σύμφωνα με το παράρτημα ΙΙΙ μέρος 9 της παρούσας κατευθυντήριας γραμμής στο πλαίσιο της τακτικής μηνιαίας διαβίβασης στοιχείων της λογιστικής κατάστασης. Η διαβίβαση στοιχείων συμπίπτει με την τακτική παροχή στοιχείων της λογιστικής κατάστασης στην ΕΚΤ, η οποία λαμβάνει χώρα την 15η εργάσιμη ημέρα μετά το τέλος του μήνα στον οποίο ανάγονται τα στοιχεία, σύμφωνα με το άρθρο 3 παράγραφος 2 της παρούσας κατευθυντήριας γραμμής. Η συχνότητα και οι προθεσμίες υποβολής όσον αφορά τα υψηλής προτεραιότητας πληροφοριακά στοιχεία κατά το άρθρο 7 παράγραφος 2 της παρούσας κατευθυντήριας γραμμής ισχύουν και για τις υπό εξέταση σειρές.

▼M2 —————

▼B

Άρθρο 14

▼M2

Στατιστικά στοιχεία λοιπών ενδιάμεσων χρηματοπιστωτικών οργανισμών (πλην επενδυτικών οργανισμών και χρηματοδοτικών εταιρειών ειδικού σκοπού)

1. Εμβέλεια παροχής στοιχείων

α) Γενικά

Οι ΕθνΚΤ παρέχουν στατιστικές πληροφορίες για τους λοιπούς ενδιάμεσους χρηματοπιστωτικούς οργανισμούς (ΛΕΧΟ) [πλην των επενδυτικών οργανισμών και των χρηματοδοτικών εταιρειών ειδικού σκοπού (ΧΡΕΣ)] σύμφωνα με το παράρτημα ΙΙΙ μέρος 11. Τα στοιχεία διαβιβάζονται χωριστά για τις ακόλουθες υποκατηγορίες ΛΕΧΟ: i) εταιρείες μεσιτείας σε συναλλαγές επί κινητών αξιών και παραγώγων (ΕΜΚΑΠ)· ii) χρηματοδοτικές εταιρείες που ασχολούνται με τη χορήγηση δανείων (ΧΕΔ) και iii) λοιποί ΛΕΧΟ.

Η διαβίβαση στοιχείων για τους ΛΕΧΟ πραγματοποιείται βάσει των στοιχείων που είναι εκάστοτε διαθέσιμα σε εθνικό επίπεδο. Όταν δεν υπάρχουν διαθέσιμα πραγματικά στοιχεία ή δεν είναι δυνατή η επεξεργασία τους, διαμορφώνονται εκτιμήσεις σε εθνικό επίπεδο. Όταν το συγκεκριμένο οικονομικό φαινόμενο υφίσταται μεν, αλλά δεν παρακολουθείται από στατιστική άποψη και, ως εκ τούτου, δεν είναι δυνατή η διαμόρφωση εκτιμήσεων σε εθνικό επίπεδο, οι ΕθνΚΤ έχουν την ευχέρεια να επιλέξουν μεταξύ της μη αναγγελίας των χρονολογικών σειρών ή της αναγγελίας τους ως μη διαθέσιμων. Ως εκ τούτου, τυχόν μη παρεχόμενες χρονολογικές σειρές θα ερμηνεύονται ως «υφιστάμενα αλλά μη συλλεγόμενα στοιχεία», η δε ΕΚΤ μπορεί να προβαίνει στη διατύπωση παραδοχών και τη διαμόρφωση εκτιμήσεων για τους σκοπούς της κατάρτισης συγκεντρωτικών μεγεθών της ζώνης του ευρώ. Ο πληθυσμός αναφοράς παροχής στοιχείων περιλαμβάνει όλα τα είδη των ΛΕΧΟ που είναι κάτοικοι των συμμετεχόντων κρατών μελών: θεσμικές μονάδες εγκατεστημένες σε συγκεκριμένη επικράτεια, συμπεριλαμβανομένων των θυγατρικών εταιρειών εγκατεστημένων εκτός της εν λόγω επικράτειας, και υποκαταστήματα κατοίκους οργανισμών που έχουν το κεντρικό τους κατάστημα εκτός της εν λόγω επικράτειας.

Παρέχονται οι ακόλουθοι βασικοί δείκτες και συμπληρωματικές πληροφορίες:

— βασικοί δείκτες για τους σκοπούς της κατάρτισης των συγκεντρωτικών μεγεθών της ζώνης του ευρώ: όταν υπάρχουν διαθέσιμα πραγματικά στοιχεία, όλα τα συμμετέχοντα κράτη μέλη διαβιβάζουν τα αναλυτικά αυτά στοιχεία. Ελλείψει πραγματικών στοιχείων για τις απαιτούμενες αναλύσεις ή για τη συχνότητα, τις προθεσμίες ή το χρονικό φάσμα που έχουν συμφωνηθεί, παρέχονται εκτιμήσεις, όπου αυτό είναι δυνατό,

— συμπληρωματικές πληροφορίες υπό μορφή «πληροφοριακών στοιχείων»: τα εν λόγω στοιχεία διαβιβάζουν χώρες για τις οποίες οι πληροφορίες αυτές υπάρχουν διαθέσιμες.

β) Διορθώσεις ροών

Στοιχεία που αφορούν διορθώσεις ροών μπορούν να παρέχονται σε περίπτωση επέλευσης σημαντικών μεταβολών των υπολοίπων ή όταν σημειώνονται επανακατηγοριοποιήσεις και λοιπές διορθώσεις. Συγκεκριμένα, διορθώσεις ροών μπορούν να παρέχονται για επανακατηγοριοποιήσεις σχετιζόμενες με την υλοποίηση του ρυθμιστικού πλαισίου του ΕΣΛ 95.

Οι διορθώσεις επανακατηγοριοποίησης παρέχονται σύμφωνα με το άρθρο 3 παράγραφος 1 στοιχείο β).

▼B

2. Συχνότητα και προθεσμίες παροχής στοιχείων

Τα στοιχεία παρέχονται στην ΕΚΤ σε τριμηνιαία βάση. Τα στατιστικά στοιχεία των ΛΕΧΟ διαβιβάζονται στην ΕΚΤ το αργότερο την τελευταία ημερολογιακή ημέρα του τρίτου μήνα μετά το τέλος της περιόδου αναφοράς ή την αμέσως προηγούμενη εργάσιμη ημέρα για τις ΕθνΚΤ, εάν η τελευταία ημερολογιακή ημέρα του μήνα δεν είναι εργάσιμη για τις ΕθνΚΤ. Η ΕΚΤ γνωστοποιεί στις ΕθνΚΤ εκ των προτέρων, και δη έως το Σεπτέμβριο κάθε έτους, τις ακριβείς ημερομηνίες διαβίβασης υπό μορφή χρονοδιαγράμματος παροχής στοιχείων.

3. Πολιτική αναθεωρήσεων

Ενδέχεται να υπάρξει ανάγκη αναθεώρησης από τις ΕθνΚΤ στοιχείων που διαβιβάστηκαν το τελευταίο τρίμηνο. Ενδέχεται επίσης να υπάρξουν αναθεωρήσεις στοιχείων αναγόμενων σε ακόμη παλαιότερα τρίμηνα.

Εν προκειμένω ισχύουν οι ακόλουθες γενικές αρχές:

α) με την ευκαιρία κάθε τακτικής τριμηνιαίας διαβίβασης στοιχείων, εκτός των στοιχείων του τελευταίου τριμήνου μπορούν να αποστέλλονται μόνο «τακτικές» αναθεωρήσεις, δηλαδή αναθεωρήσεις στοιχείων που διαβιβάστηκαν το προηγούμενο τρίμηνο·

β) οι έκτακτες αναθεωρήσεις είναι περιορισμένες και υποβάλλονται σε ημερομηνία διαφορετική από εκείνη της τακτικής παροχής στοιχείων. Η διαβίβαση ήσσονος σημασίας, συνήθων αναθεωρήσεων ιστορικών στοιχείων είναι δυνατή μόνο σε ετήσια βάση, παράλληλα με τη διαβίβαση των στοιχείων για το τέταρτο τρίμηνο· και

γ) έκτακτες αναθεωρήσεις που βελτιώνουν σημαντικά την ποιότητα των στοιχείων είναι δυνατό να αποστέλλονται και στη διάρκεια του έτους, εκτός των φάσεων της τακτικής κατάρτισης στατιστικών στοιχείων.

4. Κανόνες αποτίμησης ή/και λογιστικοί κανόνες

Οι λογιστικοί κανόνες τους οποίους εφαρμόζουν οι ΛΕΧΟ κατά την κατάρτιση των λογαριασμών τους συνάδουν με την εθνική νομοθεσία η οποία ενσωματώνει στο εσωτερικό δίκαιο την οδηγία 86/635/ΕΟΚ και με τυχόν άλλα ισχύοντα διεθνή πρότυπα. Με την επιφύλαξη των παγιωμένων λογιστικών πρακτικών που εφαρμόζονται στα κράτη μέλη, όλα τα στοιχεία του ενεργητικού και όλα τα στοιχεία του παθητικού αναγγέλλονται για στατιστικούς λόγους σε ακαθάριστη βάση. Οι μέθοδοι αποτίμησης σημειώνονται στις οικείες κατηγορίες.

5. Επεξηγηματικά σημειώματα

Οι ΕθνΚΤ παρέχουν επεξηγηματικά σημειώματα στην ΕΚΤ σύμφωνα με το παράρτημα ΙΙΙ μέρος 11 ενότητα 3 της παρούσας κατευθυντήριας γραμμής. Οι ΕθνΚΤ παρέχουν επεξηγηματικά σημειώματα για τις αναθεωρήσεις μείζονος σημασίας.

▼M2 —————

▼B

Άρθρο 15

Στατιστικά στοιχεία εκδόσεων τίτλων

1. Εμβέλεια παροχής στοιχείων

Οι ΕθνΚΤ παρέχουν στατιστικές πληροφορίες που καλύπτουν όλες τις εκδόσεις τίτλων, εγχώριες ή διασυνοριακές, κατά κάτοικο της ζώνης του ευρώ σε οποιοδήποτε νόμισμα, σύμφωνα με τα προβλεπόμενα στο παράρτημα ΙΙΙ μέρος 12 της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Τα στατιστικά στοιχεία υποβάλλονται στην ΕΚΤ σε μηνιαία βάση. Τα στατιστικά στοιχεία που αφορούν τις εκδόσεις τίτλων διαβιβάζονται στην ΕΚΤ το πολύ εντός πέντε εβδομάδων από το τέλος των μηνών στους οποίους ανάγονται. Η ΕΚΤ γνωστοποιεί εκ των προτέρων στις ΕθνΚΤ τις ακριβείς ημερομηνίες διαβίβασης των στοιχείων υπό μορφή χρονοδιαγράμματος παροχής στοιχείων.

3. Επεξηγηματικά σημειώματα

Οι ΕθνΚΤ υποβάλλουν στην ΕΚΤ επεξηγηματικά σημειώματα κατά τα προβλεπόμενα στο παράρτημα ΙΙΙ μέρος 12 ενότητα 3 της παρούσας κατευθυντήριας γραμμής.

Άρθρο 16

Στατιστικά στοιχεία επιτοκίων ΝΧΙ

▼M2

1. Εμβέλεια παροχής στοιχείων

Για τους σκοπούς των στατιστικών στοιχείων για τα επιτόκια των ΝΧΙ οι ΕθνΚΤ παρέχουν συγκεντρωτικά εθνικά μηνιαία στατιστικά στοιχεία για ανεξόφλητα υπόλοιπα και νέες εργασίες, σύμφωνα με τα ειδικά οριζόμενα στο παράρτημα ΙΙ προσαρτήματα 1 και 2 του κανονισμού (ΕΚ) αριθ. 63/2002 (ΕΚΤ/2001/18). Επιπροσθέτως, οι ΕθνΚΤ υποβάλλουν συγκεντρωτικές εθνικές μηνιαίες στατιστικές πληροφορίες για τις νέες εργασίες κατά τα ειδικά οριζόμενα στο παράρτημα ΙΙΙ μέρος 12α.

Αν χορηγηθεί η παρέκκλιση που προβλέπεται στην παράγραφο 61 του παραρτήματος ΙΙ του κανονισμού (ΕΚ) αριθ. 63/2002 (ΕΚΤ/2001/18), σε συνδυασμό με το παράρτημα IV του κανονισμού (ΕΚ) αριθ. 63/2002 (ΕΚΤ/2001/18), οι ΕθνΚΤ υποβάλλουν τα στοιχεία για τα οποία έχει χορηγηθεί η εν λόγω παρέκκλιση χωρίς τιμές, γεγονός ενδεικτικό του ότι τα στοιχεία δεν έχουν συλλεχθεί.

▼B

2. Συχνότητα και προθεσμίες παροχής στοιχείων

Οι εν λόγω στατιστικές πληροφορίες παρέχονται σύμφωνα με το ετήσιο χρονοδιάγραμμα που καθορίζει η ΕΚΤ και το οποίο γνωστοποιεί στις ΕθνΚΤ έως το τέλος του Σεπτεμβρίου κάθε έτους.

3. Πολιτική αναθεωρήσεων

Ενδέχεται να υπάρξει ανάγκη αναθεώρησης από τις ΕθνΚΤ των τιμών του τελευταίου μήνα αναφοράς. Ενδέχεται επίσης να υπάρξουν αναθεωρήσεις όσον αφορά στοιχεία παλαιότερα εκείνων του τελευταίου μήνα αναφοράς, π.χ. λόγω σφαλμάτων, επανακατηγοριοποιήσεων, βελτιωμένων διαδικασιών παροχής στοιχείων κ.λπ.

Εν προκειμένω οι ΕθνΚΤ εφαρμόζουν τις ακόλουθες γενικές αρχές:

α) υποβάλλουν επεξηγηματικά σημειώματα στην ΕΚΤ όταν αναθεωρούν στοιχεία για την περίοδο που προηγείται του τελευταίου μήνα αναφοράς·

β) επίσης υποβάλλουν επεξηγηματικά σημειώματα για τις αναθεωρήσεις μείζονος σημασίας και

γ) κατά τη διαβίβαση αναθεωρημένων στοιχείων λαμβάνουν υπόψη τις καθορισμένες προθεσμίες για την τακτική παροχή των στατιστικών στοιχείων επιτοκίων των ΝΧΙ. Οι έκτακτες αναθεωρήσεις υποβάλλονται εκτός των μηνιαίων περιόδων κατάρτισης στατιστικών στοιχείων.

4. Αναγωγή

Όταν η πραγματική κάλυψη των παρεχόμενων στοιχείων για τα επιτόκια ΝΧΙ είναι μικρότερη από 100 % λόγω εφαρμογής δειγματοληψίας, οι ΕθνΚΤ προβαίνουν σε αναγωγή των υποβαλλόμενων στοιχείων για το νέο όγκο εργασιών, ούτως ώστε να επιτυγχάνεται κάλυψη κατά 100 %.

Άρθρο 17

Στατιστικά στοιχεία πληρωμών

1. Εμβέλεια παροχής στοιχείων

Οι ΕθνΚΤ παρέχουν στατιστικές πληροφορίες πληρωμών σύμφωνα με το παράρτημα ΙΙΙ μέρος 13 της παρούσας κατευθυντήριας γραμμής. Αυτές περιλαμβάνουν: i) στοιχεία για τις πράξεις και τη διάρθρωση των πληρωμών, σύμφωνα με τους πίνακες 4 έως 9, και ii) συναφείς πληροφορίες για τις λογιστικές καταστάσεις των ΝΧΙ και των πιστωτικών ιδρυμάτων και διαρθρωτικές πληροφορίες για τα πιστωτικά ιδρύματα, σύμφωνα με τους πίνακες 1 έως 3.

Τα στατιστικά στοιχεία υπολοίπων παρέχονται για όλα τα στοιχεία των πινάκων 1 έως 4 και του πίνακα 7. Όλα τα υπόλοιπα αναφέρονται σε αριθμητικά μεγέθη του τέλους της περιόδου, εκτός από τα στοιχεία του πίνακα 2 με την ένδειξη «μέσος όρος της τελευταίας περιόδου τήρησης ελάχιστων αποθεματικών». Οι ακαθάριστες ροές παρέχονται για τα στοιχεία των πινάκων 5, 6, 8 και 9, οι οποίοι αποτελούνται από στοιχεία για τις πράξεις πληρωμών.

Οι ΕθνΚΤ παρέχουν ιστορικές στατιστικές πληροφορίες για όλα τα στοιχεία.

▼M2

2. Συχνότητα και προθεσμίες παροχής στοιχείων

Οι σειρές υποβάλλονται στην ΕΚΤ ετησίως, ανεξάρτητα από τη συχνότητα των στοιχείων. Η εν λόγω συχνότητα για όλα τα στοιχεία των πινάκων 4 έως 9 είναι ετήσια, οι δε πληροφορίες για τη λογιστική κατάσταση των ΝΧΙ του πίνακα 1 παρέχονται σε μηνιαία βάση. Οι πληροφορίες της λογιστικής κατάστασης των πιστωτικών ιδρυμάτων που περιλαμβάνονται στους πίνακες 2 και 3 παρέχονται σε τριμηνιαία βάση, εκτός από τα στοιχεία που αναφέρονται σε θέσεις της ΕθνΚΤ και τα στοιχεία ιδρυμάτων ηλεκτρονικού χρήματος, που παρέχονται σε ετήσια βάση. Οι διαρθρωτικές πληροφορίες του πίνακα 3 για τα πιστωτικά ιδρύματα παρέχονται σε ετήσια βάση. Εάν η διαθεσιμότητα των στατιστικών στοιχείων των πινάκων 1 έως 3 είναι ουσιωδώς περιορισμένη, οι ΕθνΚΤ μπορούν να διαβιβάζουν μία ελάχιστη δέσμη στοιχείων προς διασφάλιση της έγκαιρης και έγκυρης δημοσίευσης.

Το ελάχιστο σύνολο στοιχείων περιλαμβάνει:

— μηνιαίες σειρές: μια παρατήρηση σχετικά με τις θέσεις του τέλους του Δεκεμβρίου,

— τριμηνιαίες σειρές: μια παρατήρηση σχετικά με το τέταρτο τρίμηνο του έτους,

— ετήσιες σειρές: μια παρατήρηση σχετικά με τις θέσεις του τέλους του Δεκεμβρίου.

Για κάθε χρόνο η ΕΚΤ γνωστοποιεί στις ΕθνΚΤ τις ακριβείς ημερομηνίες διαβίβασης στοιχείων εντός της περιόδου κατάρτισης στατιστικών στοιχείων. Οι ΕθνΚΤ μπορούν να διαβιβάζουν πραγματικά στοιχεία είτε πριν από την περίοδο κατάρτισης των στατιστικών στοιχείων, εφόσον η ΕΚΤ επιβεβαιώνει την ετοιμότητά της για την παραλαβή τους, ή σε οποιαδήποτε άλλη χρονική στιγμή κατά τη διάρκεια των φάσεων της κατάρτισης στατιστικών στοιχείων.

Ελλείψει πραγματικών στοιχείων οι ΕθνΚΤ χρησιμοποιούν εκτιμήσεις ή προσωρινά στοιχεία, όπου αυτό είναι δυνατό.

3. Πολιτική αναθεωρήσεων

Οι παροχείς στοιχείων ή οι ΕθνΚΤ μπορούν να προβαίνουν σε αναθεωρήσεις βάσει εκ νέου υπολογισμών ή βάσει εκτιμήσεων. Οι ΕθνΚΤ διαβιβάζουν στην ΕΚΤ αναθεωρήσεις στο πλαίσιο της κατάρτισης στατιστικών στοιχείων.

4. Επεξηγηματικά σημειώματα

Πριν από την έναρξη της περιόδου κατάρτισης στατιστικών στοιχείων η ΕΚΤ αποστέλλει στις ΕθνΚΤ τα επεξηγηματικά σημειώματα της προηγούμενης χρονιάς σε μορφή Word, τα οποία, αφού συμπληρωθούν ή/και διορθωθούν, επιστρέφονται στην ΕΚΤ. Στα εν λόγω επεξηγηματικά σημειώματα οι ΕθνΚΤ εξηγούν λεπτομερώς τυχόν παρεκκλίσεις από τις υποχρεώσεις, συμπεριλαμβανομένης, όπου είναι δυνατό, της επίδρασης των παρεκκλίσεων στα στοιχεία.

▼B

Άρθρο 18

Στατιστικά στοιχεία του ενεργητικού και του παθητικού των επενδυτικών οργανισμών

1. Εμβέλεια παροχής στοιχείων

α) Γενικά

Οι ΕθνΚΤ παρέχουν στατιστικές πληροφορίες για το ενεργητικό και το παθητικό των ΕΟ σύμφωνα με το παράρτημα ΙΙΙ μέρος 14 της παρούσας κατευθυντήριας γραμμής, για καθέναν από τους ακόλουθους υποτομείς, ανάλογα με τη φύση της επένδυσης: μετοχικά αμοιβαία κεφάλαια, ομολογιακά αμοιβαία κεφάλαια, μικτά αμοιβαία κεφάλαια, αμοιβαία κεφάλαια ακίνητης περιουσίας, αμοιβαία κεφάλαια αντιστάθμισης κινδύνων (hedge funds) και άλλα, καθένα από τα οποία αναλύεται περαιτέρω σε ανοιχτού και κλειστού τύπου, ανάλογα με το είδος του ΕΟ. Για τους σκοπούς της ανάλυσης των ΕΟ βάσει της φύσης της επένδυσης, τα αμοιβαία κεφάλαια που επενδύουν κατά κύριο λόγο σε αμοιβαία κεφάλαια (funds of funds) ταξινομούνται υπό την κατηγορία των τελευταίων αυτών αμοιβαίων κεφαλαίων.

Αυτές οι υποχρεώσεις καλύπτουν τα υπόλοιπα του τέλους του μήνα και του τέλους του τριμήνου, καθώς και μηνιαία και τριμηνιαία στοιχεία διορθώσεων ροών ( 14 ).

β) Διορθώσεις ροών

Οι ΕθνΚΤ παρέχουν στην ΕΚΤ τα στοιχεία για τις διορθώσεις λόγω αναπροσαρμογών αξίας που οφείλονται σε μεταβολές των τιμών και των συναλλαγματικών ισοτιμιών χωριστά από τις διορθώσεις επανακατηγοριοποίησης, σύμφωνα με τα προβλεπόμενα στο παράρτημα ΙΙΙ μέρος 14 και το παράρτημα V της παρούσας κατευθυντήριας γραμμής.

Όπου είναι δυνατό, η εξαγωγή στοιχείων για τις χρηματοπιστωτικές συναλλαγές και συναφείς διορθώσεις πραγματοποιείται σύμφωνα με το ΕΣΛ 95, που αναφέρεται ως «μέθοδος ΕΣΛ 95». Οι ΕθνΚΤ μπορούν να παρεκκλίνουν από το ΕΣΛ 95 λόγω διαφορετικών εθνικών πρακτικών σύμφωνα με τον κανονισμό ΕΚΤ/2007/8. Όταν υπάρχουν πληροφορίες υπολοίπων ανά τίτλο, οι διορθώσεις λόγω αναπροσαρμογών αξίας μπορούν να εξάγονται βάσει μιας κοινής μεθόδου του Ευρωσυστήματος, ήτοι της μεθόδου εξαγωγής ροών που αναφέρεται στο παράρτημα V της παρούσας κατευθυντήριας γραμμής.

γ) Μετοχές στον κομιστή

Εάν τα στοιχεία για τις μετοχές στον κομιστή που παρέχουν ΕΟ, ΝΧΙ ή/και ΛΕΧΟ πλην ΕΟ, σύμφωνα με το παράρτημα Ι του κανονισμού ΕΚΤ/2007/8, είναι ελλιπή ή δεν είναι ακόμη διαθέσιμα, οι ΕθνΚΤ παρέχουν τέτοια στοιχεία βάσει διαμόρφωσης των ακριβέστερων δυνατών εκτιμήσεων, σύμφωνα με τη γεωγραφική και την τομεακή ανάλυση του παραρτήματος ΙΙΙ μέρος 14 πίνακας 1 της παρούσας κατευθυντήριας γραμμής.

δ) Πληροφοριακά στοιχεία

Εφόσον υπάρχουν διαθέσιμα στοιχεία, συμπεριλαμβανομένων των εξαγόμενων βάσει διαμόρφωσης των ακριβέστερων δυνατών εκτιμήσεων, οι ΕθνΚΤ παρέχουν περαιτέρω στατιστικές πληροφορίες σε μηνιαία βάση, σύμφωνα με τον πίνακα 3 του παραρτήματος ΙΙΙ μέρος 14 της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Οι ΕθνΚΤ παρέχουν στην ΕΚΤ τα μηνιαία στοιχεία για τα υπόλοιπα ΕΟ, τις διορθώσεις λόγω αναπροσαρμογών αξίας και τις επανακατηγοριοποιήσεις έως το πέρας των εργασιών της 28ης εργάσιμης ημέρας μετά το τέλος του μήνα στον οποίο ανάγονται τα στοιχεία. Η ίδια προθεσμία ισχύει και για την παροχή των πληροφοριακών στοιχείων.

Οι ΕθνΚΤ παρέχουν στην ΕΚΤ τα τριμηνιαία στοιχεία για τα υπόλοιπα ΕΟ, τις διορθώσεις αναπροσαρμογών αξίας και τις διορθώσεις επανακατηγοριοποίησης έως το πέρας των εργασιών της 28ης εργάσιμης ημέρας μετά το τέλος του τριμήνου στο οποίο ανάγονται τα στοιχεία.

3. Πολιτική αναθεωρήσεων

Στις αναθεωρήσεις των μηνιαίων και τριμηνιαίων στοιχείων ισχύουν οι ακόλουθοι γενικοί κανόνες:

α) οι αναθεωρήσεις αποβλέπουν στη διασφάλιση της συνοχής ανάμεσα στα μηνιαία και τα τριμηνιαία στοιχεία·

β) στη διάρκεια των περιόδων τακτικής κατάρτισης στατιστικών στοιχείων, δηλαδή από την 28η εργάσιμη ημέρα μετά το τέλος του μήνα/τριμήνου αναφοράς έως την ημέρα αναδιαβίβασης των στοιχείων στις ΕθνΚΤ, οι ΕθνΚΤ μπορούν να προβαίνουν σε αναθεώρηση των στοιχείων που ανάγονται στο τελευταίο τρίμηνο αναφοράς, στο προηγούμενο αυτού δίμηνο, καθώς και στους μήνες που έπονται του τελευταίου τριμήνου αναφοράς·

γ) εκτός των περιόδων τακτικής κατάρτισης στατιστικών στοιχείων οι ΕθνΚΤ μπορούν να αναθεωρούν επίσης στοιχεία αναγόμενα σε περιόδους αναφοράς παλαιότερες του διμήνου που προηγείται του τελευταίου τριμήνου αναφοράς, π.χ. λόγω σφαλμάτων, επανακατηγοριοποιήσεων ή βελτιωμένων τεχνικών παροχής στοιχείων.

4. Παρεκκλίσεις και αναγωγή

Όταν χορηγούν παρεκκλίσεις στους μικρότερους ΕΟ σύμφωνα με το άρθρο 3 παράγραφος 1 του κανονισμού ΕΚΤ/2007/8 και προκειμένου να διασφαλιστεί η ποιότητα των στατιστικών στοιχείων για τους ΕΟ της ζώνης του ευρώ, οι ΕθνΚΤ προβαίνουν σε αναγωγή των παρεχόμενων στην ΕΚΤ μηνιαίων και τριμηνιαίων στοιχείων του ενεργητικού και του παθητικού των ΕΟ, τόσο όσον αφορά τα υπόλοιπα όσο και τις διορθώσεις αναπροσαρμογών αξίας, έτσι ώστε να επιτυγχάνεται κατά 100 % κάλυψη για τους συγκεκριμένους ΕΟ.

Οι ΕθνΚΤ μπορούν να επιλέγουν τη διαδικασία αναγωγής με σκοπό την επίτευξη 100 % κάλυψης, υπό την προϋπόθεση ότι πληρούνται οι ακόλουθοι ελάχιστοι κανόνες:

α) όσον αφορά τα στοιχεία μη διαθέσιμων αναλύσεων, οι εκτιμήσεις εξάγονται με εφαρμογή συντελεστών βάσει του αντίστοιχου υποτομέα επενδυτικών οργανισμών· εάν για παράδειγμα ένα ανοιχτού τύπου ομολογιακό αμοιβαίο κεφάλαιο εμπίπτει στους μικρούς ΕΟ και συλλέγονται μόνο μετοχές/μερίδια έκδοσης ΕΟ, οι μη διαθέσιμες αναλύσεις προκύπτουν με εφαρμογή της διάρθρωσης της κατηγορίας των ανοιχτού τύπου ομολογιακών αμοιβαίων κεφαλαίων·

β) δεν εξαιρείται εντελώς κανένας υποτομέας επενδυτικών οργανισμών (π.χ. ανοιχτού τύπου αμοιβαία κεφάλαια ακίνητης περιουσίας, κλειστού τύπου αμοιβαία κεφάλαια ακίνητης περιουσίας κ.λπ).

Σύμφωνα με το άρθρο 3 παράγραφος 2 του κανονισμού ΕΚΤ/2007/8 είναι δυνατή η παραχώρηση παρεκκλίσεων σε ΕΟ που αποτιμούν τα στοιχεία του ενεργητικού τους με συχνότητα μικρότερη του τριμήνου, λόγω της εφαρμογής των εθνικών λογιστικών κανόνων. Παρά την παρέκκλιση αυτή, τα μηνιαία και τριμηνιαία στατιστικά στοιχεία ΕΟ που παρέχουν οι ΕθνΚΤ στην ΕΚΤ περιλαμβάνουν πάντοτε στοιχεία που σχετίζονται με τους εν λόγω ΕΟ.

5. Συνδυαστική προσέγγιση: εξαγωγή συγκεντρωτικών στοιχείων

Όταν εφαρμόζεται η συνδυαστική προσέγγιση που ορίζεται στο παράρτημα Ι του κανονισμού ΕΚΤ/2007/8, οι ΕθνΚΤ εξάγουν τα συγκεντρωτικά τριμηνιαία στοιχεία του ενεργητικού και του παθητικού των υποτομέων ΕΟ σύμφωνα με τον πίνακα 1 του παραρτήματος ΙΙΙ μέρος 14 της παρούσας κατευθυντήριας γραμμής, ως ακολούθως:

α) όσον αφορά τίτλους με δημοσίως διαθέσιμους κωδικούς αναγνώρισης, αντιστοιχίζουν τις πληροφορίες που παρέχονται ανά τίτλο με τις πληροφορίες που αντλούνται από την CSDB ή από συμβατές εθνικές βάσεις δεδομένων για τίτλους. Οι αντιστοιχισμένες πληροφορίες ανά τίτλο χρησιμοποιούνται για τον υπολογισμό της αξίας του ενεργητικού και του παθητικού σε ευρώ και για την εξαγωγή των απαραίτητων αναλύσεων για καθένα μεμονωμένο τίτλο των ΕΟ. Εάν δεν υπάρχουν οι κωδικοί αναγνώρισης των τίτλων στην CSDB ή σε συμβατές με αυτή εθνικές βάσεις δεδομένων για τίτλους ή εάν δεν είναι διαθέσιμες βάσει της CSDB ή συμβατής με αυτή εθνικής βάσης δεδομένων για τίτλους οι απαιτούμενες πληροφορίες για την κατάρτιση του ενεργητικού και του παθητικού, σύμφωνα με τον πίνακα 1 του παραρτήματος ΙΙΙ μέρος 14 της παρούσας κατευθυντήριας γραμμής, οι ΕθνΚΤ διαμορφώνουν εκτίμηση των μη διαθέσιμων στοιχείων. Οι ΕθνΚΤ μπορούν επίσης να συλλέγουν πληροφορίες ανά τίτλο για τίτλους που δεν έχουν δημοσίως διαθέσιμους κωδικούς αναγνώρισης, χρησιμοποιώντας εσωτερικούς κωδικούς αναγνώρισης της ΕθνΚΤ·

β) οι ΕθνΚΤ συγκεντρώνουν τα στοιχεία τίτλων που εξάγονται σύμφωνα με το στοιχείο α) και τα προσθέτουν στις παρεχόμενες πληροφορίες για τίτλους που δεν διαθέτουν δημοσίως διαθέσιμους κωδικούς αναγνώρισης, με σκοπό την παραγωγή συγκεντρωτικών μεγεθών για: i) τίτλους πλην μετοχών, αναλυόμενους κατά διάρκεια, νόμισμα και αντισυμβαλλόμενο, ii) μετοχές και λοιπούς συναφείς τίτλους που αναλύονται κατά μέσο και αντισυμβαλλόμενο και iii) σύνολο μετοχών/μεριδίων έκδοσης ΕΟ·

γ) οι ΕθνΚΤ εξάγουν τις απαιτούμενες στατιστικές πληροφορίες σχετικά με το ενεργητικό και το παθητικό των ΕΟ, προσθέτοντας τα στοιχεία τίτλων που εξάγονται σύμφωνα με το στοιχείο β) και τα στοιχεία του ενεργητικού και του παθητικού, πλην τίτλων, που υποβάλλουν μεμονωμένοι ΕΟ κάτοικοι·

δ) οι ΕθνΚΤ συγκεντρώνουν τα στοιχεία του ενεργητικού και του παθητικού όλων των ΕΟ κατοίκων ενός κράτους μέλους, που ανήκουν στον ίδιο υποτομέα.

Τα παραπάνω ισχύουν επίσης όταν οι ΕθνΚΤ συλλέγουν στοιχεία σχετικά με το ενεργητικό και το παθητικό των ΕΟ σε μηνιαία βάση σύμφωνα με το άρθρο 6 παράγραφος 3 του κανονισμού ΕΚΤ/2007/8.

6. Εκτίμηση μηνιαίων στοιχείων

Σύμφωνα με το άρθρο 6 παράγραφος 1 στοιχείο β) του κανονισμού ΕΚΤ/2007/8, οι ΕθνΚΤ συλλέγουν μετοχές/μερίδια έκδοσης ΕΟ σε μηνιαία βάση. Για τους μήνες αναφοράς που δεν αποτελούν μήνες του τέλους του τριμήνου οι ΕθνΚΤ διαμορφώνουν εκτιμήσεις για τα μηνιαία στοιχεία του ενεργητικού και του παθητικού των ΕΟ, πλην των μετοχών/μεριδίων έκδοσης του επενδυτικού οργανισμού, βάσει των συλλεγόμενων μηνιαίων και τριμηνιαίων στοιχείων, εκτός αν τα στοιχεία συλλέγονται σε μηνιαία βάση, κατά τους όρους του άρθρου 6 παράγραφος 3 του κανονισμού ΕΚΤ/2007/8.

Όπου αυτό είναι δυνατό, οι ΕθνΚΤ διαμορφώνουν εκτιμήσεις σε επίπεδο μεμονωμένου επενδυτικού οργανισμού. Εναλλακτικά, μια ΕθνΚΤ μπορεί να διαμορφώνει εκτιμήσεις ανά υποτομέα ΕΟ ή να ζητά από την ΕΚΤ να διαμορφώνει τις εκτιμήσεις. Στην τελευταία περίπτωση η ΕΚΤ μπορεί να ζητά συμπληρωματικές πληροφορίες στοιχείων ανά οργανισμό ή ανά τίτλο.

7. Κανόνες αποτίμησης ή/και λογιστικοί κανόνες

Οι κανόνες αποτίμησης ή/και λογιστικοί κανόνες του κανονισμού ΕΚΤ/2007/8 ισχύουν και όταν οι ΕθνΚΤ παρέχουν στην ΕΚΤ στοιχεία ΕΟ. Πάντως, τα στοιχεία που συνεπάγονται δεδουλευμένους τόκους υπόκεινται στην εφαρμογή των ακόλουθων κανόνων:

α) οι «τίτλοι πλην μετοχών» συμπεριλαμβάνουν τους δεδουλευμένους τόκους

β) οι «απαιτήσεις από καταθέσεις και δάνεια» και οι «ληφθείσες καταθέσεις και δάνεια» δεν περιλαμβάνουν τους δεδουλευμένους τόκους, οι οποίοι καταγράφονται υπό τα λοιπά στοιχεία ενεργητικού και τις λοιπές υποχρεώσεις.

8. Επεξηγηματικά σημειώματα

Οι ΕθνΚΤ υποβάλλουν επεξηγηματικά σημειώματα που εξηγούν τους λόγους διενέργειας αναθεωρήσεων μείζονος σημασίας. Επιπλέον οι ΕθνΚΤ υποβάλλουν στην ΕΚΤ επεξηγηματικά σημειώματα για τις διορθώσεις επανακατηγοριοποιήσεων. Υποβάλλουν ακόμη επεξηγηματικά σημειώματα για τις αναθεωρήσεις του άρθρου 18 παράγραφος 3 στοιχείο γ) της παρούσας κατευθυντήριας γραμμής.

9. Ομαδική παροχή στατιστικών στοιχείων

Οι ΕθνΚΤ μπορούν, σύμφωνα με τα προβλεπόμενα στο άρθρο 5 παράγραφος 3 του κανονισμού ΕΚΤ/2007/8, να επιτρέπουν στους ΕΟ να παρέχουν τα στοιχεία του ενεργητικού και του παθητικού τους ως ομάδα, υπό την προϋπόθεση ότι η πρακτική αυτή παράγει αποτελέσματα παρόμοια με εκείνα της παροχής στοιχείων ανά μεμονωμένο οργανισμό. Οι ΕΟ που παρέχουν στοιχεία ως ομάδα πρέπει να ανήκουν στον ίδιο υποτομέα, να πρόκειται π.χ. για κλειστού τύπου αμοιβαία κεφάλαια ακίνητης περιουσίας ή για ανοιχτού τύπου αμοιβαία κεφάλαια ακίνητης περιουσίας.

▼M2

10. Έλεγχος της ποιότητας της CSDB ή των εθνικών βάσεων δεδομένων για τίτλους στο πλαίσιο της παροχής στοιχείων ανά τίτλο

Οι ΕθνΚΤ παρέχουν στην ΕΚΤ σε ετήσια βάση: i) δείκτες που αναλύουν την κάλυψη και την ποιότητα της οικείας δέσμης τίτλων στην CSDB, ακολουθώντας τη μεθοδολογία που τούς έχει γνωστοποιηθεί ξεχωριστά· ή ii) τις σχετικές πληροφορίες που είναι απαραίτητες για την εξαγωγή των δεικτών κάλυψης και ποιότητας.

Όσες ΕθνΚΤ χρησιμοποιούν τις εθνικές βάσεις δεδομένων για τίτλους, παρέχουν στην ΕΚΤ μια φορά το χρόνο συγκεντρωτικά αποτελέσματα που καλύπτουν ένα τρίμηνο και τουλάχιστον δύο σημαντικούς από στατιστική άποψη υποτομείς ΕΟ. Τα συγκεντρωτικά αυτά αποτελέσματα δεν πρέπει να διαφέρουν κατά περισσότερο από 5 % από τα αποτελέσματα που θα επρόκειτο να ληφθούν βάσει της CSDB. Η πρόβλεψη αυτή ισχύει για πληροφορίες που δεν παρέχονται από ΕΟ.

Οι παραπάνω πληροφορίες διαβιβάζονται στην ΕΚΤ έως το τέλος Φεβρουαρίου κάθε έτους· ως στοιχεία αναφοράς λαμβάνονται αυτά του τέλους Δεκεμβρίου του προηγούμενου έτους.

▼M1

Άρθρο 18α

Στατιστικά στοιχεία του ενεργητικού και του παθητικού των ΧΡΕΣ

1. Εμβέλεια παροχής στοιχείων

Οι ΕθνΚΤ καταρτίζουν και παρέχουν χωριστά συγκεντρωτικές στατιστικές πληροφορίες για τα στοιχεία του ενεργητικού και του παθητικού των ΧΡΕΣ, σύμφωνα με το παράρτημα ΙΙΙ μέρος 15 της παρούσας κατευθυντήριας γραμμής. Στοιχεία υποβάλλονται για τις ακόλουθες τρεις υποκατηγορίες: i) ΧΡΕΣ που μετέχουν σε παραδοσιακές τιτλοποιήσεις· ii) ΧΡΕΣ που μετέχουν σε σύνθετες τιτλοποιήσεις· και iii) λοιπές ΧΡΕΣ.

Για τους σκοπούς της στατιστικής των ΧΡΕΣ, η παραδοσιακή τιτλοποίηση αφορά τιτλοποιήσεις στις οποίες η μεταβίβαση του κινδύνου πραγματοποιείται μέσω της οικονομικής μεταβίβασης των τιτλοποιούμενων στοιχείων του ενεργητικού στη ΧΡΕΣ. Αυτό επιτυγχάνεται μέσω της μεταβίβασης της κυριότητας των τιτλοποιούμενων στοιχείων του ενεργητικού από τη χρηματοδοτούμενη οντότητα ή μέσω μερικής εκχώρησης απαιτήσεων.

Η σύνθετη τιτλοποίηση αφορά τιτλοποιήσεις στις οποίες η μεταβίβαση του κινδύνου επιτυγχάνεται μέσω πιστωτικών παραγώγων, εγγυήσεων η κάθε άλλου παρόμοιου μηχανισμού.

Οι ως άνω υποχρεώσεις περιλαμβάνουν στοιχεία σχετικά με τα ανεξόφλητα ποσά του τέλους του τριμήνου, χρηματοπιστωτικές συναλλαγές και διαγραφές/υποτιμήσεις, που παρέχονται σε τριμηνιαία βάση.

Οι ΕθνΚΤ μπορούν να υποβάλλουν στην ΕΚΤ τα απαιτούμενα στοιχεία σχετικά με τις διαγραφές/υποτιμήσεις με τη μέγιστη δυνατή επιμέλεια.

2. Συχνότητα και προθεσμίες παροχής στοιχείων

Οι ΕθνΚΤ παρέχουν στην ΕΚΤ στοιχεία για τα ανεξόφλητα ποσά, τις χρηματοπιστωτικές συναλλαγές και τις διαγραφές/υποτιμήσεις των ΧΡΕΣ σε τριμηνιαία βάση, έως το πέρας των εργασιών της 28ης εργάσιμης ημέρας μετά το τέλος του τριμήνου στο οποίο ανάγονται τα στοιχεία.

3. Πολιτική αναθεωρήσεων

Ως προς τις αναθεωρήσεις των τριμηνιαίων στοιχείων ισχύουν οι ακόλουθοι γενικοί κανόνες:

α) στη διάρκεια των περιόδων τακτικής κατάρτισης στατιστικών στοιχείων, δηλαδή από την 28η εργάσιμη ημέρα μετά το τέλος του τριμήνου αναφοράς έως την παραμονή της αναδιαβίβασης των στοιχείων στις ΕθνΚΤ, αυτές μπορούν να προβαίνουν σε αναθεώρηση των στοιχείων που ανάγονται στο προηγούμενο τρίμηνο αναφοράς·

β) εκτός των περιόδων τακτικής κατάρτισης στατιστικών στοιχείων, οι ΕθνΚΤ μπορούν να αναθεωρούν επίσης στοιχεία αναγόμενα σε περιόδους αναφοράς παλαιότερες του τελευταίου τριμήνου αναφοράς, μεταξύ άλλων, σε περιπτώσεις σφαλμάτων, επανακατηγοριοποιήσεων ή βελτιωμένων τεχνικών παροχής στοιχείων·

γ) οι αναθεωρήσεις των στοιχείων που παρέχονται με βάση τον κανονισμό (ΕΚ) αριθ. 25/2009 (ΕΚΤ/2008/32) ( 15 ) σχετικά με δάνεια που χορηγούνται από ΝΧΙ της ζώνης του ευρώ και αποτελούν αντικείμενο διαχείρισης τέτοιων ΝΧΙ, εφόσον είναι συναφείς, περιλαμβάνονται στα στατιστικά στοιχεία των ΧΡΕΣ σύμφωνα με τα στοιχεία α) και β).

4. Μέθοδοι παροχής στοιχείων

Προς εκπλήρωση των υποχρεώσεων παροχής στατιστικών στοιχείων από τις οποίες απαλλάσσονται οι ΧΡΕΣ σύμφωνα με το άρθρο 5 παράγραφος 1 στοιχείο γ) του κανονισμού (ΕΚ) αριθ. 24/2009 της Ευρωπαϊκής Κεντρικής Τράπεζας (ΕΚΤ/2008/30) ( 16 ), οι ΕθνΚΤ, κατόπιν διαβούλευσης με την ΕΚΤ, αποφασίζουν σχετικά με την πλέον κατάλληλη μέθοδο κατάρτισης στοιχείων για το ενεργητικό και το παθητικό των ΧΡΕΣ, με βάση την οργάνωση των σχετικών αγορών και τη διαθεσιμότητα λοιπών σχετικών στατιστικών, δημόσιων ή εποπτικών πληροφοριών στο οικείο κράτος μέλος.

5. Πηγές και πρότυπα ποιότητας των στοιχείων

Όταν οι ΕθνΚΤ εξάγουν στοιχεία σχετικά με τους τίτλους που εκδίδουν ή/και διακρατούν οι ΧΡΕΣ από την CSDB ή από άλλη βάση δεδομένων για τίτλους ή/και στοιχεία για το ενεργητικό και το παθητικό των ΧΡΕΣ από άλλες πηγές στατιστικών στοιχείων, από δημόσιες πηγές, όπως εκθέσεις που προηγούνται της διάθεσης των τίτλων ή εκθέσεις επενδυτών, ή από εποπτικές πηγές στοιχείων, ισχύουν τα πρότυπα ποιότητας στοιχείων που περιγράφονται κατωτέρω.

Όπως ορίζεται στο παράρτημα ΙΙΙ μέρος 15 της παρούσας κατευθυντήριας γραμμής, εισάγεται διάκριση ανάμεσα σε κύριες σειρές, οι οποίες υπόκεινται σε αυστηρά πρότυπα ποιότητας, προσομοιάζουν με τα στοιχεία που παρέχουν απευθείας οι ΧΡΕΣ σύμφωνα με το παράρτημα ΙΙΙ του κανονισμού (ΕΚ) αριθ. 24/2009 (ΕΚΤ/2008/30) και είναι επαληθεύσιμες εκ των υστέρων σύμφωνα με την παράγραφο 9, και μη κύριες σειρές, οι οποίες αξιολογούνται σύμφωνα με λιγότερο αυστηρά πρότυπα ποιότητας ( 17 ).

Όταν οι ΕθνΚΤ εξάγουν στοιχεία για το ενεργητικό και το παθητικό των ΧΡΕΣ από εποπτικές πηγές, διασφαλίζουν ότι οι πηγές αυτές ευθυγραμμίζονται επαρκώς με τις έννοιες και τους ορισμούς του τομέα της στατιστικής σύμφωνα με τις υποχρεώσεις παροχής στοιχείων σχετικά με τις ΧΡΕΣ. Τα ανωτέρω ισχύουν και για τα στοιχεία που εξάγονται από λοιπές στατιστικές πηγές.

Οι ΕθνΚΤ ελέγχουν την ποιότητα των στοιχείων τα οποία δεν παρέχονται απευθείας από τις ΧΡΕΣ σύμφωνα με το άρθρο 5 παράγραφος 1 στοιχείο γ) του κανονισμού (ΕΚ) αριθ. 24/2009 (ΕΚΤ/2008/30), με βάση τις εκάστοτε διαθέσιμες πληροφορίες που περιέχονται στις οικείες ετήσιες οικονομικές καταστάσεις, όπως ορίζονται στην παράγραφο 9. Εάν από τη διασταύρωση των στοιχείων που εξάγονται σε τριμηνιαία βάση με τις ετήσιες οικονομικές καταστάσεις προκύπτει ότι αυτά δεν πληρούν αυστηρά πρότυπα ποιότητας, οι ΕθνΚΤ λαμβάνουν τα απαραίτητα μέτρα προκειμένου να διασφαλίσουν ότι τα στοιχεία πληρούν τα απαιτούμενα πρότυπα ποιότητας, στα οποία περιλαμβάνεται και η δυνατότητα απευθείας συλλογής των στοιχείων σύμφωνα με τον κανονισμό (ΕΚ) αριθ. 24/2009 (ΕΚΤ/2008/30).

Στην περίπτωση που τα στοιχεία σχετικά με τα ανεξόφλητα ποσά και τις νέες εκδόσεις χρεογράφων από τις ΧΡΕΣ ή/και τους τίτλους που διακρατούν οι ΧΡΕΣ καταρτίζονται με βάση την CSDB ή άλλη βάση δεδομένων για τίτλους, οι ΕθνΚΤ διασφαλίζουν την εκτενή κάλυψη των ως άνω χρεογράφων ή/και τίτλων και παρακολουθούν τα στοιχεία αυτά σε τακτική βάση, όπως ορίζεται στην παράγραφο 10. Εάν από την κάλυψη και τους δείκτες ποιότητας της οικείας ομάδας τίτλων στην CSBD ή σε άλλη βάση δεδομένων για τίτλους προκύπτει ότι δεν πληρούνται αυστηρά πρότυπα ποιότητας, οι ΕθνΚΤ λαμβάνουν τα απαραίτητα μέτρα για την εκπλήρωση των απαιτούμενων προτύπων ποιότητας, στα οποία περιλαμβάνεται και η δυνατότητα απευθείας συλλογής των στοιχείων σύμφωνα με τον κανονισμό (ΕΚ) αριθ. 24/2009 (ΕΚΤ/2008/30).

6. Δάνεια χορηγούμενα και διαχειριζόμενα από ΝΧΙ της ζώνης του ευρώ και διασυνοριακή ανταλλαγή πληροφοριών

Σύμφωνα με το άρθρο 5 του κανονισμού (ΕΚ) αριθ. 25/2009 (ΕΚΤ/2008/32), οι ΕθνΚΤ συγκεντρώνουν στοιχεία σχετικά με δάνεια αγορασθέντα από τις ΧΡΕΣ, τα οποία χορηγούν και διαχειρίζονται ΝΧΙ της ζώνης του ευρώ και τα οποία αναλύονται κατά διάρκεια, τομέα και κατοικία οφειλέτη, σύμφωνα με τα οριζόμενα στο παράρτημα ΙΙΙ μέρος 15 της παρούσας κατευθυντήριας γραμμής.

Όταν τα τιτλοποιούμενα δάνεια χορηγούνται από ΝΧΙ κατοίκους της ίδιας χώρας με την οικεία ΧΡΕΣ, αυτά δε τα ΝΧΙ εξακολουθούν να διαχειρίζονται τα τιτλοποιούμενα στοιχεία του ενεργητικού, η ΕθνΚΤ δύναται να καταρτίζει το αντίστοιχο μέρος των στοιχείων σχετικά με το χαρτοφυλάκιο δανείων των ΧΡΕΣ, που αφορά ανεξόφλητα ποσά και χρηματοπιστωτικές συναλλαγές, με βάση στοιχεία τα οποία συλλέγονται από τα εγχώρια ΝΧΙ σύμφωνα με τα οριζόμενα στο άρθρο 5 του κανονισμού (ΕΚ) αριθ. 25/2009 (ΕΚΤ/2008/32), αντί να συλλέγει τα στοιχεία αυτά απευθείας από τις ΧΡΕΣ.

Όταν τα τιτλοποιούμενα δάνεια χορηγούνται από ΝΧΙ κατοίκους άλλου κράτους μέλους της ζώνης του ευρώ, αυτά δε τα ΝΧΙ εξακολουθούν να διαχειρίζονται τα τιτλοποιούμενα στοιχεία του ενεργητικού, οι ΕθνΚΤ ανταλλάσσουν μεταξύ τους τις πληροφορίες που συλλέγουν από τα εν λόγω ΝΧΙ σύμφωνα με τα οριζόμενα στο άρθρο 5 του κανονισμού (ΕΚ) αριθ. 25/2009 (ΕΚΤ/2008/32). Όσον αφορά δάνεια χορηγούμενα και διαχειριζόμενα από εγχώρια ΝΧΙ, τα οποία τιτλοποιούνται μέσω μιας ΧΡΕΣ κατοίκου άλλου κράτους μέλους της ζώνης του ευρώ, πληροφορίες συλλέγονται από κάθε ΕθνΚΤ σύμφωνα με το άρθρο 5 του κανονισμού (ΕΚ) αριθ. 25/2009 (ΕΚΤ/2008/32).

Για σκοπούς διασυνοριακής ανταλλαγής πληροφοριών, κάθε ΕθνΚΤ διαβιβάζει στην ΕΚΤ πληροφορίες σχετικά με τα δάνεια τα οποία, σύμφωνα με το άρθρο 5 του κανονισμού (ΕΚ) αριθ. 25/2009 (ΕΚΤ/2008/32), χορηγούνται και αποτελούν αντικείμενο διαχείρισης από τα εγχώρια ΝΧΙ, κατά τα οριζόμενα στο παράρτημα ΙΙΙ μέρος 15 της παρούσας κατευθυντήριας γραμμής.

Οι ΕθνΚΤ υποβάλλουν στην ΕΚΤ τα ως άνω στοιχεία έως την 23η εργάσιμη ημέρα μετά τη λήξη του τριμήνου στο οποίο ανάγονται τα στοιχεία.

Ο τεχνικός δίαυλος για την ως άνω ανταλλαγή διασυνοριακών πληροφοριών παρέχεται από την ΕΚΤ, σε συμφωνία με τις εφαρμοστέες νομικές πράξεις για την προστασία των απόρρητων στοιχείων. Η ΕΚΤ αναδιανέμει τα στοιχεία στις ενδιαφερόμενες ΕθνΚΤ την 24η εργάσιμη ημέρα μετά τη λήξη του τριμήνου στο οποίο ανάγονται τα στοιχεία.

Οι ΕθνΚΤ που εμπλέκονται στην ανταλλαγή στοιχείων σχετικά με υφιστάμενες τιτλοποιήσεις διασαφηνίζουν σε διμερή βάση τυχόν ανεπίλυτα ερωτήματα και ζητήματα συντονισμού και, εάν κρίνεται απαραίτητο, ανταλλάσσουν σχετικές πληροφορίες. Σε περίπτωση νέων τιτλοποιήσεων, οι οικείες ΕθνΚΤ δύνανται να υποβάλλουν αίτημα προς την ΕΚΤ να ενεργεί ως συντονιστής.

7. Παρεκκλίσεις και αναγωγή

Όταν οι ΕθνΚΤ καταρτίζουν στοιχεία για το ενεργητικό και το παθητικό των ΧΡΕΣ με βάση τα στοιχεία που λαμβάνουν απευθείας από τις ΧΡΕΣ, και, ενδεχομένως, με βάση τα στοιχεία που παρέχουν τα ΝΧΙ σύμφωνα με τον κανονισμό (ΕΚ) αριθ. 25/2009 (ΕΚΤ/2008/32), και ταυτόχρονα χορηγούν στις ΧΡΕΣ παρεκκλίσεις σύμφωνα με το άρθρο 5 παράγραφος 1 στοιχείο β) του κανονισμού (ΕΚ) αριθ. 24/2009 (ΕΚΤ/2008/30), οι ΕθνΚΤ προβαίνουν σε αναγωγή των παρεχόμενων στην ΕΚΤ τριμηνιαίων στοιχείων για το ενεργητικό και το παθητικό των ΧΡΕΣ σχετικά με τα ανεξόφλητα ποσά, τις χρηματοπιστωτικές συναλλαγές και τις διαγραφές/υποτιμήσεις δανείων, έτσι ώστε να επιτυγχάνεται κατά 100 % κάλυψη ως προς όλες τις ΧΡΕΣ.

Όταν οι ΕθνΚΤ καταρτίζουν στοιχεία για το ενεργητικό και το παθητικό των ΧΡΕΣ με βάση άλλες στατιστικές, δημόσιες ή/και εποπτικές πηγές, μπορούν να χρησιμοποιούν δειγματοληπτικά ΧΡΕΣ, υπό την προϋπόθεση ότι οι τελευταίες αντιστοιχούν τουλάχιστον στο 95 % του συνολικού ανεξόφλητου ποσού των στοιχείων του ενεργητικού του πληθυσμού αναφοράς των ΧΡΕΣ σε αντίστοιχο κράτος μέλος, όπως αντιπροσωπεύεται στη λίστα των ΧΡΕΣ. Οι ΕθνΚΤ προβαίνουν σε αναγωγή των τριμηνιαίων στοιχείων για το ενεργητικό και το παθητικό των ΧΡΕΣ που παρέχονται στην ΕΚΤ σχετικά με ανεξόφλητα ποσά, χρηματοπιστωτικές συναλλαγές και διαγραφές/υποτιμήσεις δανείων, έτσι ώστε να επιτυγχάνεται κατά 100 % κάλυψη.

8. Επεξηγηματικά σημειώματα

Οι ΕθνΚΤ υποβάλλουν στην ΕΚΤ επεξηγηματικά σημειώματα, τα οποία παραθέτουν τους λόγους διενέργειας τυχόν αναθεωρήσεων μείζονος σημασίας, καθώς και κάθε αναθεώρησης που πραγματοποιείται σύμφωνα με το άρθρο 18α παράγραφος 3 στοιχείο β) της παρούσας κατευθυντήριας γραμμής.

9. Έλεγχος της ποιότητας των στοιχείων που δεν υποβάλλονται απευθείας από τις ΧΡΕΣ ή τα ΝΧΙ

Οι ΕθνΚΤ ελέγχουν την ποιότητα των τριμηνιαίων στοιχείων που δεν υποβάλλονται απευθείας από τις ΧΡΕΣ ή τα ΝΧΙ σύμφωνα με το άρθρο 5 παράγραφος 3 του κανονισμού (ΕΚ) αριθ. 24/2009 (ΕΚΤ/2008/30), με βάση τις εκάστοτε διαθέσιμες πληροφορίες που περιέχονται στις οικείες ετήσιες οικονομικές καταστάσεις.

Το αποτέλεσμα των ελέγχων ποιότητας διαβιβάζεται στην ΕΚΤ έως το τέλος του Σεπτεμβρίου κάθε έτους ή το συντομότερο δυνατό έκτοτε, σύμφωνα με τις ισχύουσες εθνικές νομικές πρακτικές του κράτους μέλους κατοικίας της ΧΡΕΣ.

10. Έλεγχος της ποιότητας της CSDB ή άλλης βάσης δεδομένων για τίτλους ως προς τους τίτλους που εκδίδονται από τις ΧΡΕΣ

Όταν ως πηγή στοιχείων για τη στατιστική των ΧΡΕΣ χρησιμοποιείται η CSDB ή άλλη βάση δεδομένων για τίτλους σύμφωνα με το άρθρο 5, οι ΕθνΚΤ παρέχουν σε ετήσια βάση στην ΕΚΤ δείκτες σχετικά με το επίπεδο κάλυψης και την ποιότητα της οικείας ομάδας τίτλων στην CSDB ή στην άλλη βάση δεδομένων, σύμφωνα με μεθοδολογία η οποία κοινοποιείται χωριστά σε κάθε ΕθνΚΤ.

Οι παραπάνω πληροφορίες διαβιβάζονται στην ΕΚΤ έως το τέλος Φεβρουαρίου κάθε έτους· ως στοιχεία αναφοράς λαμβάνονται αυτά του τέλους Δεκεμβρίου του προηγούμενου έτους.

▼M2

Άρθρο 18β

Στατιστικά στοιχεία των δανείων των ΝΧΙ προς μη χρηματοδοτικές εταιρείες κατά κλάδο δραστηριότητας

1. Εμβέλεια παροχής στοιχείων

Οι ΕθνΚΤ παρέχουν στην ΕΚΤ, εφόσον υπάρχουν διαθέσιμα, στοιχεία για τα δάνεια των ΝΧΙ προς μη χρηματοδοτικές εταιρείες του εσωτερικού και για τα δάνεια των ΝΧΙ προς μη χρηματοδοτικές εταιρείες άλλων συμμετεχόντων κρατών μελών, με ανάλυση κατά κλάδο δραστηριότητας βάσει της στατιστικής ταξινόμησης «NACE αναθ.2» των οικονομικών δραστηριοτήτων εντός της Ευρωπαϊκής Κοινότητας, σύμφωνα με το παράρτημα ΙΙΙ μέρος 16.

2. Συχνότητα και προθεσμίες παροχής στοιχείων

Οι ΕθνΚΤ παρέχουν στην ΕΚΤ τα στοιχεία δύο φορές το χρόνο, έως το τέλος του Μαρτίου και το τέλος του Σεπτεμβρίου με αναφορά στα δύο εκάστοτε προηγούμενα τρίμηνα.

3. Πολιτική αναθεωρήσεων

Οι ΕθνΚΤ υποβάλλουν αναθεωρήσεις σύμφωνα με τις ακόλουθες αρχές:

α) εκτός από την τακτική ετήσια διαβίβαση στοιχείων, αποστέλλονται επίσης αναθεωρήσεις στοιχείων των προηγούμενων περιόδων αναφοράς όποτε αυτό κρίνεται απαραίτητο και

β) μπορούν να αποστέλλονται το συντομότερο δυνατό έκτακτες αναθεωρήσεις στοιχείων που βελτιώνουν σημαντικά την ποιότητα των στοιχείων.

4. Επεξηγηματικά σημειώματα

Οι ΕθνΚΤ αναφέρουν στην ΕΚΤ κάθε ουσιώδη μεταβολή στους εθνικούς ορισμούς και τις ταξινομήσεις που χρησιμοποιούν, υποβάλλουν δε επεξηγηματικά σημειώματα που εξηγούν τους λόγους διενέργειας ουσιωδών αναθεωρήσεων, όπου συντρέχει περίπτωση. Επιπροσθέτως, οι ΕθνΚΤ υποβάλλουν πληροφορίες σχετικά με σημαντικές επανακατηγοριοποιήσεις στον τομέα των ΝΧΙ και, εφόσον υπάρχουν διαθέσιμες, πληροφορίες σχετικά με σημαντικές επανακατηγοριοποιήσεις μη χρηματοδοτικών εταιρειών στις διαβιβαζόμενες αναλύσεις κατά το σύστημα «NACE αναθ.2».

▼B

Άρθρο 19

Κατάλογος των ΝΧΙ για στατιστικούς σκοπούς

▼M2

1. Εμβέλεια παροχής στοιχείων

Οι μεταβλητές που συλλέγονται για την κατάρτιση και την τήρηση του καταλόγου των ΝΧΙ για στατιστικούς σκοπούς, που προβλέπεται στο άρθρο 3 του κανονισμού (ΕΚ) αριθ. 25/2009 (ΕΚΤ/2008/32) καθορίζονται στο παράρτημα VI μέρος 1.

Όταν επέρχονται μεταβολές στον τομέα των ΝΧΙ ή στα χαρακτηριστικά των υφιστάμενων ΝΧΙ, οι ΕθνΚΤ παρέχουν ενημερώσεις των μεταβλητών που καθορίζονται στο παράρτημα VI μέρος 1. Μεταβολές στον τομέα των ΝΧΙ επέρχονται όταν ένα ίδρυμα εισέρχεται στον τομέα των ΝΧΙ (δηλαδή σε περίπτωση ίδρυσης ΝΧΙ κατόπιν συγχώνευσης, ίδρυσης νέων νομικών προσώπων κατόπιν διάσπασης υφιστάμενου ΝΧΙ, ίδρυσης νέου ΝΧΙ ή μεταβολής του καθεστώτος ενός μη-ΝΧΙ με μετατροπή του σε ΝΧΙ) ή όταν ένα υφιστάμενο ΝΧΙ εξέρχεται από τον τομέα των ΝΧΙ (δηλαδή σε περίπτωση συμμετοχής ΝΧΙ σε συγχώνευση, εξαγοράς ΝΧΙ από άλλο ίδρυμα, διάσπασης ενός ΝΧΙ σε ξεχωριστά νομικά πρόσωπα, μεταβολής του καθεστώτος ενός ΝΧΙ με μετατροπή του σε μη-ΝΧΙ ή εκκαθάρισης ενός ΝΧΙ).

Όταν αναγγέλλουν ένα νέο ίδρυμα ή την επικείμενη μεταβολή ενός υφιστάμενου ιδρύματος, οι ΕθνΚΤ συμπληρώνουν όλες τις υποχρεωτικές μεταβλητές. Όταν οι ΕθνΚΤ αναγγέλλουν την έξοδο από τον τομέα των ΝΧΙ ενός ιδρύματος που δεν συμμετέχει σε συγχώνευση, υποβάλλουν κατ’ ελάχιστον τις ακόλουθες πληροφορίες: τον τύπο της αίτησης (δηλαδή «deletion») και τον κωδικό αναγνώρισης του ΝΧΙ (δηλαδή τη μεταβλητή «mfi_id»).

Οι ΕθνΚΤ δεν ανακατανέμουν κωδικούς αναγνώρισης διαγεγραμμένων ΝΧΙ σε νέα ΝΧΙ. Εάν κάτι τέτοιο καθίσταται αναπόφευκτο, την ίδια χρονική στιγμή οι ΕθνΚΤ αποστέλλουν στην ΕΚΤ έγγραφη επεξήγηση (χρησιμοποιώντας τον τύπο «mfi_req_realloc» της μεταβλητής «object_request»).

Κατά την υποβολή ενημερώσεων οι ΕθνΚΤ μπορούν να χρησιμοποιούν τη δέσμη χαρακτήρων του εθνικού τους αλφάβητου, εφόσον αυτό δεν είναι άλλο από το λατινικό. Όταν λαμβάνουν από την ΕΚΤ στοιχεία μέσω του συστήματος «Register of Institutions and Assets Database (RIAD) Data Exchange System» (εφεξής «σύστημα ανταλλαγής δεδομένων RIAD»), οι ΕθνΚΤ χρησιμοποιούν την κωδικοποίηση «Unicode» προκειμένου να απεικονίζουν σωστά όλες τις δέσμες ειδικών χαρακτήρων.

Πριν ακόμη διαβιβάσουν τις ενημερώσεις του καταλόγου των ΝΧΙ στην ΕΚΤ, οι ΕθνΚΤ διενεργούν τους ελέγχους επαλήθευσης που καθορίζονται στις σχετικές προδιαγραφές ανταλλαγής δεδομένων.

▼B

2. Συχνότητα και προθεσμίες παροχής στοιχείων

Μόλις επέλθουν μεταβολές στον τομέα των ΝΧΙ ή στα χαρακτηριστικά των υφιστάμενων ΝΧΙ, οι ΕθνΚΤ διαβιβάζουν στην ΕΚΤ ενημερώσεις των μεταβλητών που ειδικότερα ορίζονται στο παράρτημα VI μέρος 1 της παρούσας κατευθυντήριας γραμμής, όπου αυτό είναι δυνατό.

Εάν κάτι τέτοιο δεν είναι δυνατό, παρέχουν έγγραφη επεξήγηση για την καθυστέρηση που εκτείνεται από την επέλευση του γεγονότος έως την αναγγελία του στην ΕΚΤ.

3. Πρότυπα διαβίβασης στοιχείων

Μέσω του συστήματος ανταλλαγής δεδομένων RIAD οι ΕθνΚΤ διαβιβάζουν τις ενημερώσεις σε μορφή XLM, σύμφωνα με το εγχειρίδιο με τίτλο «Exchange Specification for the RIAD Data Exchange System». Σε περίπτωση βλάβης του συστήματος ανταλλαγής δεδομένων RIAD οι ενημερώσεις διαβιβάζονται σε μορφή XML μέσω του λογαριασμού Cebamail N13. Σε περίπτωση που το σύστημα Cebamail δεν μπορεί να εξυπηρετήσει τη μεταφορά αρχείων με ενημερώσεις ή διορθώσεις που αφορούν τα ΝΧΙ, οι ΕθνΚΤ μεταφέρουν τα αρχεία σε μορφή XLM, με ηλεκτρονικό ταχυδρομείο, στη διεύθυνση birs@ecb.int.

Όταν δεν χρησιμοποιούνται αυτόματες διαδικασίες εισαγωγής στοιχείων, οι ΕθνΚΤ εφαρμόζουν κατάλληλη σειρά ελέγχων με σκοπό την ελαχιστοποίηση των λειτουργικών σφαλμάτων και τη διασφάλιση της ακρίβειας και συνοχής των σχετικών με τα ΝΧΙ ενημερώσεων που υποβάλλονται μέσω του συστήματος ανταλλαγής δεδομένων RIAD.

4. Επιβεβαιώσεις λήψης και σφάλματος

Αμέσως μόλις λάβει τις ενημερώσεις, η ΕΚΤ διενεργεί τους ελέγχους επαλήθευσης των τμημάτων 1 έως 11 του παραρτήματος VI μέρος 2 της παρούσας κατευθυντήριας γραμμής.

Η ΕΚΤ αποστέλλει αμέσως στις ΕθνΚΤ: i) επιβεβαίωση λήψης, με συνοπτικές πληροφορίες σχετικά με τις ενημερώσεις για τα ΝΧΙ, οι οποίες έχουν αποτελέσει αντικείμενο επεξεργασίας και έχουν ενσωματωθεί επιτυχώς στη δέσμη στοιχείων των ΝΧΙ, ή/και ii) επιβεβαίωση σφάλματος, με αναλυτικές πληροφορίες σχετικά με τις ενημερώσεις για τα ΝΧΙ και τους ατελέσφορους ελέγχους επαλήθευσης. Σύμφωνα με το παράρτημα VI μέρος 2 ενότητες 1 έως 11 της παρούσας κατευθυντήριας γραμμής, η ΕΚΤ ενσωματώνει εν όλω ή εν μέρει ελλιπείς, εσφαλμένες ή μη διαθέσιμες αιτήσεις ενημερώσεων ή τις απορρίπτει.

Αφότου λάβουν τυχόν επιβεβαίωση σφάλματος, οι ΕθνΚΤ λαμβάνουν άμεσα μέτρα για τη διαβίβαση διορθωμένων στοιχείων. Εάν η ύπαρξη ορθών πληροφοριών εξαρτάται από την εντός του τελευταίου μήνα αποστολή ενημερώσεων εκ μέρους άλλων ΕθνΚΤ και, ως εκ τούτου, οι εν λόγω πληροφορίες δεν είναι διαθέσιμες στο δικτυακό τόπο της ΕΚΤ, οι ΕθνΚΤ επικοινωνούν με την ΕΚΤ μέσω του λογαριασμού Cebamail Ν13, προσδιορίζοντας λεπτομερώς τις αιτούμενες πληροφορίες.

5. Διανομή του καταλόγου των ΝΧΙ και του καταλόγου των ΝΧΙ και των ιδρυμάτων που υπόκεινται σε υποχρέωση τήρησης ελάχιστων αποθεματικών

Η ΕΚΤ λαμβάνει αντίγραφο όλων των μεταβολών που ενσωματώνονται στον κατάλογο των ΝΧΙ κάθε εργάσιμη για την ΕΚΤ ημέρα στις 17:00 (ώρα Κεντρικής Ευρώπης, εφεξής «ώρα ΚΕ») και το διανέμει σε όλες τις ΕθνΚΤ. Η διανομή περιλαμβάνει τα πλήρη και λεπτομερή στοιχεία σχετικά με καθεμιά από τις ακόλουθες μεταβολές που αναγγέλλουν οι ΕθνΚΤ: i) νέα ΝΧΙ, ii) ΝΧΙ για τα οποία υπάρχουν ενημερώσεις, iii) διαγεγραμμένα ΝΧΙ, iv) ανακατανομή κωδικών αναγνώρισης των ΝΧΙ, v) μεταβολή κωδικών αναγνώρισης των ΝΧΙ και vi) μεταβολή κωδικών αναγνώρισης των ΝΧΙ με ανακατανομή τους.

Στις 17:00 (ώρα ΚΕ) κάθε εργάσιμης για την ΕΚΤ ημέρας η ΕΚΤ λαμβάνει αντίγραφο της δέσμης στοιχείων των ΝΧΙ, το οποίο δημοσιεύει στην ιστοσελίδα της. Σε αυτό αποτυπώνονται όλες οι εγγραφές που αφορούν ΝΧΙ, είτε αυτές συνάδουν με εγγραφές που αφορούν επιλέξιμους αντισυμβαλλομένους σε πράξεις νομισματικής πολιτικής είτε όχι.

Στις 17:00 (ώρα ΚΕ) της τελευταίας εργάσιμης για την ΕΚΤ ημέρας κάθε ημερολογιακού μήνα η ΕΚΤ λαμβάνει αντίγραφο της δέσμης στοιχείων των ΝΧΙ και μια μεταβλητή της δέσμης στοιχείων για τους επιλέξιμους αντισυμβαλλόμενους σε πράξεις νομισματικής πολιτικής, συγκεκριμένα τη μεταβλητή «reserve», βάσει της οποίας προκύπτει εάν τα πιστωτικά ιδρύματα κάτοικοι της ζώνης του ευρώ υπόκεινται σε υποχρέωση τήρησης ελάχιστων αποθεματικών. Το αντίγραφο δεν περιλαμβάνει εγγραφές για ΝΧΙ ή επιλέξιμους αντισυμβαλλόμενους σε πράξεις νομισματικής πολιτικής, οι οποίες δεν συνάδουν μεταξύ τους, εάν δηλ. ένα πιστωτικό ίδρυμα της ζώνης του ευρώ περιλαμβάνεται στη δέσμη στοιχείων των ΝΧΙ αλλά όχι σε αυτή των επιλέξιμων αντισυμβαλλομένων σε πράξεις νομισματικής πολιτικής, και αντιστρόφως. Μια ημέρα μετά τη λήψη του αντιγράφου η ΕΚΤ διαθέτει στο κοινό κατάλογο των ΝΧΙ και των ιδρυμάτων που υπόκεινται στην υποχρέωση τήρησης ελάχιστων αποθεματικών. Εάν το αντίγραφο ληφθεί ημέρα Παρασκευή, στις 17:00 (ώρα ΚΕ), η ΕΚΤ δημοσιοποιεί τα ενημερωμένα στοιχεία το Σάββατο, στις 12:00 (ώρα ΚΕ).

Ταυτόχρονα με τη δημοσιοποίηση του καταλόγου των ΝΧΙ και των ιδρυμάτων που υπόκεινται σε υποχρέωση τήρησης ελάχιστων αποθεματικών στην ιστοσελίδα της, η ΕΚΤ τον αποστέλλει στις ΕθνΚΤ μέσω του συστήματος ανταλλαγής δεδομένων RIAD.

Άρθρο 20

Κατάλογος των ΕΟ για στατιστικούς σκοπούς

▼M2

1. Εμβέλεια παροχής στοιχείων

Οι μεταβλητές που συλλέγονται για την κατάρτιση και την τήρηση του καταλόγου των ΕΟ για στατιστικούς σκοπούς κατά τα προβλεπόμενα στο άρθρο 4 του κανονισμού (ΕΚ) αριθ. 958/2007 (ΕΚΤ/2007/8) ορίζονται ειδικότερα στο παράρτημα VII.

Όταν επέρχονται μεταβολές στον τομέα των ΕΟ ή στα χαρακτηριστικά των υφιστάμενων ΕΟ, οι ΕθνΚΤ παρέχουν ενημερώσεις των μεταβλητών που ειδικότερα ορίζονται στο παράρτημα VΙΙ μέρος 1. Μεταβολές στον τομέα των ΕΟ επέρχονται όταν ένα ίδρυμα εισέρχεται στον τομέα των ΕΟ ή όταν ένας υφιστάμενος ΕΟ εξέρχεται από τον τομέα των ΕΟ.

Οι ΕθνΚΤ λαμβάνουν τις ενημερώσεις συγκρίνοντας τον εθνικό τους κατάλογο των ΕΟ στο τέλος δύο διαδοχικών τριμήνων, δεν λαμβάνουν δηλαδή υπόψη κινήσεις που σημειώνονται στη διάρκεια του τριμήνου.

Όταν αναγγέλλουν ένα νέο ίδρυμα ή την επικείμενη μεταβολή ενός υφιστάμενου ιδρύματος, οι ΕθνΚΤ συμπληρώνουν όλες τις υποχρεωτικές μεταβλητές.

Όταν αναγγέλλουν την έξοδο ενός ιδρύματος από τον τομέα των ΕΟ, οι ΕθνΚΤ υποβάλλουν κατ’ ελάχιστον τις ακόλουθες πληροφορίες: τον τύπο της αίτησης (δηλαδή «deletion») και τον κωδικό αναγνώρισης του ΕΟ (δηλαδή τη μεταβλητή «if_id»).

Μια φορά το χρόνο, σε σχέση με την ημερομηνία αναφοράς της 31ης Δεκεμβρίου, οι ΕθνΚΤ διαβιβάζουν ένα αρχείο XML ειδικά για την αναγγελία της καθαρής αξίας του ενεργητικού (ΚΑΕ) ανά ΕΟ. Αυτό σημαίνει ότι η ΚΑΕ αναγγέλλεται χωριστά από τις μεταβολές άλλων χαρακτηριστικών των ΕΟ. Οι ακόλουθες πληροφορίες παρέχονται για όλους τους ΕΟ: ο τύπος της αίτησης (δηλαδή «if_req_nav»), ο αποκλειστικός κωδικός αναγνώρισης του ΕΟ, το ύψος της ΚΑΕ και η κατά περίπτωση ημερομηνία της ΚΑΕ.

Για κάθε δεδομένη ημερομηνία αναφοράς διαβιβάζονται πρώτα στην ΕΚΤ οι πληροφορίες σχετικά με νέους ΕΟ ή με μεταβολές στους κωδικούς αναγνώρισης υφιστάμενων ΕΟ, πριν από τη διαβίβαση των πληροφοριών της ΚΑΕ.

Οι ΕθνΚΤ δεν ανακατανέμουν κωδικούς αναγνώρισης διαγεγραμμένων ΕΟ σε νέους ΕΟ, όπου αυτό είναι δυνατό. Όταν αυτό καθίσταται αναπόφευκτο, οι ΕθνΚΤ υποβάλλουν έγγραφη επεξήγηση στην ΕΚΤ μέσω του λογαριασμού Cebamail Ν13, ταυτόχρονα με τις εγγραφές των ΕΟ (χρησιμοποιώντας τον τύπο «if_req_realloc» της μεταβλητής «object_request»).

Κατά την υποβολή ενημερώσεων οι ΕθνΚΤ μπορούν να χρησιμοποιούν τη δέσμη χαρακτήρων του εθνικού τους αλφάβητου, εφόσον αυτό δεν είναι άλλο από το λατινικό. Όταν λαμβάνουν από την ΕΚΤ στοιχεία μέσω του συστήματος ανταλλαγής δεδομένων RIAD, οι ΕθνΚΤ χρησιμοποιούν την κωδικοποίηση «Unicode» προκειμένου να απεικονίζουν σωστά όλες τις δέσμες ειδικών χαρακτήρων.

Πριν ακόμη διαβιβάσουν τις ενημερώσεις του καταλόγου των ΝΧΙ στην ΕΚΤ, οι ΕθνΚΤ διενεργούν τους ελέγχους επαλήθευσης που καθορίζονται στις σχετικές προδιαγραφές ανταλλαγής δεδομένων.

▼B

2. Συχνότητα και προθεσμίες παροχής στοιχείων

Οι ΕθνΚΤ διαβιβάζουν στην ΕΚΤ ενημερώσεις σχετικά με τις μεταβλητές που καθορίζονται στο παράρτημα VΙΙ μέρος 1 της παρούσας κατευθυντήριας γραμμής σε τριμηνιαία τουλάχιστον βάση, εντός δύο μηνών από την ημερομηνία αναφοράς. Ωστόσο, η μεταβλητή της ΚΑΕ ενημερώνεται για όλους τους επενδυτικούς οργανισμούς σε ετήσια βάση, με καθυστέρηση το πολύ δύο μηνών από την ημερομηνία αναφοράς του τέλους Δεκεμβρίου.

3. Πρότυπα διαβίβασης στοιχείων

Οι ΕθνΚΤ διαβιβάζουν τις ενημερώσεις σε αρχείο μορφής XLM μέσω του διαύλου διαβίβασης ESCB-Net, σύμφωνα με την καθοδήγηση που παρέχει το εγχειρίδιο με τίτλο «Exchange Specification for the RIAD Data Exchange System». Στη συνέχεια η ΕΚΤ επεξεργάζεται τα στοιχεία μέσω του συστήματος ανταλλαγής δεδομένων RIAD. Σε περίπτωση βλάβης του συστήματος ESCB-Net ή/και του συστήματος ανταλλαγής δεδομένων RIAD οι ενημερώσεις διαβιβάζονται σε μορφή XML μέσω του λογαριασμού Cebamail N13. Σε περίπτωση που το σύστημα Cebamail δεν μπορεί να εξυπηρετήσει τη διαβίβαση αρχείων με ενημερώσεις ή διορθώσεις που αφορούν τους ΕΟ, οι ΕθνΚΤ διαβιβάζουν τα αρχεία σε μορφή XLM, με ηλεκτρονικό ταχυδρομείο, στη διεύθυνση birs@ecb.int.

Όταν δεν χρησιμοποιούνται αυτόματες διαδικασίες εισαγωγής στοιχείων, οι ΕθνΚΤ εφαρμόζουν κατάλληλη δέσμη ελέγχων με σκοπό την ελαχιστοποίηση των λειτουργικών σφαλμάτων και τη διασφάλιση της ακρίβειας και συνοχής των σχετικών με τους ΕΟ ενημερώσεων που υποβάλλονται μέσω του συστήματος ανταλλαγής δεδομένων RIAD.

4. Επιβεβαιώσεις λήψης και σφάλματος

Αμέσως μετά την παραλαβή των ενημερώσεων η ΕΚΤ διενεργεί τους ελέγχους επαλήθευσης του παραρτήματος VΙΙ μέρος 3 του της παρούσας κατευθυντήριας γραμμής.

Η ΕΚΤ αποστέλλει αμέσως στις ΕθνΚΤ: i) επιβεβαίωση λήψης, με συνοπτικές πληροφορίες σχετικά με τις ενημερώσεις για τους ΕΟ, οι οποίες έχουν αποτελέσει αντικείμενο επεξεργασίας και έχουν ενσωματωθεί επιτυχώς στη δέσμη στοιχείων των ΕΟ, ή/και ii) επιβεβαίωση σφάλματος, με αναλυτικές πληροφορίες σχετικά με τις ενημερώσεις για τους ΕΟ και τους ατελέσφορους ελέγχους επαλήθευσης. Σύμφωνα με το παράρτημα VΙΙ μέρος 3, η ΕΚΤ ενσωματώνει εν όλω ή εν μέρει ελλιπείς, εσφαλμένες ή μη διαθέσιμες αιτήσεις ενημερώσεων ή τις απορρίπτει.

Αφότου λάβουν τυχόν επιβεβαίωση σφάλματος, οι ΕθνΚΤ λαμβάνουν άμεσα μέτρα για τη διαβίβαση διορθωμένων στοιχείων. Εάν η λήψη άμεσων μέτρων δεν είναι εφικτή, μπορούν να υποβάλουν τις διορθωμένες πληροφορίες εντός το πολύ τεσσάρων εργάσιμων ημερών, δηλ. έως τις 17: 59 (ώρα ΚΕ) της τέταρτης εργάσιμης ημέρας, τηρώντας την προβλεπόμενη προθεσμία για την παροχή στοιχείων.

5. Διανομή του καταλόγου των επενδυτικών οργανισμών

Στις 18:00 (ώρα ΚΕ) της τέταρτης ημέρας μετά την προβλεπόμενη ημερομηνία παροχής στοιχείων όσον αφορά τη διαβίβαση ενημερώσεων η ΕΚΤ λαμβάνει αντίγραφο της δέσμης στοιχείων των ΕΟ, με εξαίρεση τις αξίες που χαρακτηρίζονται εμπιστευτικές και τη μεταβλητή της ΚΑΕ. Οι ενημερωμένες πληροφορίες δημοσιοποιούνται την επόμενη ημέρα, στις 12:00 (ώρα ΚΕ). Εάν το αντίγραφο ληφθεί ημέρα Παρασκευή, στις 18:00 (ώρα ΚΕ), η ΕΚΤ δημοσιοποιεί τα ενημερωμένα στοιχεία το Σάββατο, στις 12:00 (ώρα ΚΕ).

Η ΕΚΤ δεν δημοσιεύει τιμές που έχουν χαρακτηριστεί εμπιστευτικές.

Η ΕΚΤ δεν δημοσιεύει την ΚΑΕ ανά επενδυτικό οργανισμό. Αντ’ αυτού καθορίζει, βάσει της ΚΑΕ, μία σειρά κατηγοριών μεγέθους και την κατάλληλη κατηγορία μεγέθους ανά επενδυτικό οργανισμό.

Ταυτόχρονα με τη δημοσιοποίησή του στην ιστοσελίδα της, η ΕΚΤ αποστέλλει τον κατάλογο των ΕΟ στις ΕθνΚΤ μέσω του συστήματος ανταλλαγής δεδομένων RIAD.

▼M1

Άρθρο 20α

Κατάλογος των ΧΡΕΣ για στατιστικούς σκοπούς

1. Εμβέλεια παροχής στοιχείων

Οι μεταβλητές που συλλέγονται για την κατάρτιση και την τήρηση του καταλόγου των ΧΡΕΣ για στατιστικούς σκοπούς, κατά τα προβλεπόμενα στο άρθρο 3 του κανονισμού (ΕΚ) αριθ. 24/2009 (ΕΚΤ/2008/30), καθορίζονται στο παράρτημα VΙΙΙ της παρούσας κατευθυντήριας γραμμής.

Οι ΕθνΚΤ παρέχουν ενημερώσεις των μεταβλητών που καθορίζονται στο παράρτημα VIII μέρος 1 της παρούσας κατευθυντήριας γραμμής είτε σε περίπτωση μεταβολής του τομέα των ΧΡΕΣ, δηλαδή εισόδου ενός ιδρύματος στον τομέα των ΧΡΕΣ ή εξόδου από αυτόν, είτε σε περίπτωση μεταβολής των χαρακτηριστικών ορισμένης ΧΡΕΣ.

Οι ΕθνΚΤ εξάγουν τις ενημερώσεις συγκρίνοντας τον εθνικό τους κατάλογο των ΧΡΕΣ κατά το τέλος δύο διαδοχικών τελών τριμήνων, δηλαδή δεν λαμβάνουν υπόψη κινήσεις που σημειώνονται κατά τη διάρκεια του τριμήνου.

Όταν αναγγέλλουν την είσοδο ενός νέου ιδρύματος ή την επικείμενη μεταβολή ενός υφιστάμενου ιδρύματος, οι ΕθνΚΤ συμπληρώνουν όλες τις υποχρεωτικές μεταβλητές.

Όταν αναγγέλλουν την έξοδο ενός ιδρύματος από τον τομέα των ΧΡΕΣ, οι ΕθνΚΤ υποβάλλουν κατ’ ελάχιστον τις ακόλουθες πληροφορίες: τον τύπο της αίτησης (δηλαδή «deletion») και τον κωδικό αναγνώρισης της ΧΡΕΣ (δηλαδή τη μεταβλητή «fvc_id»).

Οι ΕθνΚΤ δεν ανακατανέμουν κωδικούς αναγνώρισης διαγεγραμμένων ΧΡΕΣ σε νέες ΧΡΕΣ ή σε ΧΡΕΣ που έχουν μεταβληθεί, όπου αυτό είναι δυνατό.

Κατά την υποβολή ενημερώσεων οι ΕθνΚΤ μπορούν να χρησιμοποιούν τη δέσμη χαρακτήρων του εθνικού τους αλφάβητου, εφόσον αυτό δεν είναι άλλο από το λατινικό. Όταν λαμβάνουν από την ΕΚΤ στοιχεία μέσω του συστήματος ανταλλαγής δεδομένων RIAD, οι ΕθνΚΤ χρησιμοποιούν την κωδικοποίηση «Unicode» προκειμένου να απεικονίζουν σωστά όλες τις δέσμες ειδικών χαρακτήρων.

Πριν ακόμη διαβιβάσουν τις ενημερώσεις στην ΕΚΤ, οι ΕθνΚΤ διενεργούν τους ελέγχους επαλήθευσης που ορίζονται στο παράρτημα VΙΙΙ μέρος 2 της παρούσας κατευθυντήριας γραμμής.

2. Συχνότητα και προθεσμίες παροχής στοιχείων

Οι ΕθνΚΤ διαβιβάζουν στην ΕΚΤ ενημερώσεις σχετικά με τις μεταβλητές που καθορίζονται στο παράρτημα VIII μέρος 1 της παρούσας κατευθυντήριας γραμμής σε τριμηνιαία τουλάχιστον βάση, εντός 14 εργάσιμων ημερών από την ημερομηνία αναφοράς.

3. Πρότυπα διαβίβασης στοιχείων

Οι ΕθνΚΤ διαβιβάζουν τις ενημερώσεις σε αρχείο μορφής XML. Στη συνέχεια η ΕΚΤ επεξεργάζεται τα στοιχεία μέσω του συστήματος ανταλλαγής δεδομένων RIAD. Σε περίπτωση βλάβης του συστήματος EXDI ή/και του συστήματος ανταλλαγής δεδομένων RIAD οι ενημερώσεις διαβιβάζονται σε μορφή XML μέσω του λογαριασμού Cebamail N13. Σε περίπτωση που το σύστημα Cebamail δεν μπορεί να εξυπηρετήσει τη διαβίβαση αρχείων με ενημερώσεις ή διορθώσεις που αφορούν τις ΧΡΕΣ, οι ΕθνΚΤ διαβιβάζουν τα αρχεία σε μορφή XML, με ηλεκτρονικό ταχυδρομείο, στην ακόλουθη διεύθυνση: birs@ecb.europa.eu.

Οι ΕθνΚΤ που δεν χρησιμοποιούν αυτόματες διαδικασίες εισαγωγής στοιχείων, εφαρμόζουν κατάλληλη δέσμη ελέγχων με σκοπό την ελαχιστοποίηση των λειτουργικών σφαλμάτων και τη διασφάλιση της ακρίβειας και συνοχής των σχετικών με τις ΧΡΕΣ ενημερώσεων που υποβάλλονται μέσω του συστήματος ανταλλαγής δεδομένων RIAD.

4. Επιβεβαιώσεις λήψης και σφάλματος

Αμέσως μετά την παραλαβή των ενημερώσεων, δηλαδή των τελευταίων διαθέσιμων πληροφοριών, η ΕΚΤ διεξάγει αμέσως τους ελέγχους επαλήθευσης του παραρτήματος VΙΙΙ μέρος 2 της παρούσας κατευθυντήριας γραμμής.

Η ΕΚΤ αποστέλλει αμέσως στις ΕθνΚΤ: i) επιβεβαίωση λήψης, με συνοπτικές πληροφορίες σχετικά με τις ενημερώσεις για τις ΧΡΕΣ, οι οποίες έχουν αποτελέσει αντικείμενο επεξεργασίας και έχουν ενσωματωθεί επιτυχώς στη δέσμη στοιχείων της ΕΚΤ για τις ΧΡΕΣ, ή/και ii) επιβεβαίωση σφάλματος, με αναλυτικές πληροφορίες σχετικά με τις ενημερώσεις για τις ΧΡΕΣ και τους ατελέσφορους ελέγχους επαλήθευσης. Σύμφωνα με το παράρτημα VΙΙΙ μέρος 1 της παρούσας κατευθυντήριας γραμμής, η ΕΚΤ ενσωματώνει εν όλω ή εν μέρει, μη πλήρεις, εσφαλμένες ή μη διαθέσιμες αιτήσεις μεταβλητών ή τις απορρίπτει.

Αφότου λάβουν τυχόν επιβεβαίωση σφάλματος, οι ΕθνΚΤ λαμβάνουν άμεσα μέτρα για τη διαβίβαση διορθωμένων στοιχείων. Εάν η λήψη άμεσων μέτρων δεν είναι εφικτή, μπορούν να υποβάλουν τις διορθωμένες πληροφορίες εντός το πολύ δύο εργάσιμων ημερών, δηλαδή έως τις 17:59 (ώρα Κεντρικής Ευρώπης) της δεύτερης εργάσιμης ημέρας, τηρώντας την προθεσμία για την παροχή στοιχείων που προβλέπεται στην παράγραφο 2.

5. Διανομή του καταλόγου των ΧΡΕΣ

Στις 18:00 (ώρα Κεντρικής Ευρώπης) της δεύτερης εργάσιμης ημέρας μετά την ημερομηνία παροχής στοιχείων που προβλέπεται στην παράγραφο 2, η ΕΚΤ λαμβάνει αντίγραφο της δέσμης στοιχείων των ΧΡΕΣ, με εξαίρεση τις αξίες που χαρακτηρίζονται εμπιστευτικές. Οι ενημερωμένες πληροφορίες δημοσιοποιούνται την επόμενη μέρα, στις 12:00 (ώρα Κεντρικής Ευρώπης).

Η ΕΚΤ δεν δημοσιεύει τιμές που έχουν χαρακτηριστεί εμπιστευτικές.

Ταυτόχρονα με τη δημοσιοποίησή του στην ιστοσελίδα της, η ΕΚΤ αποστέλλει τον κατάλογο των ΧΡΕΣ στις ΕθνΚΤ μέσω του συστήματος ανταλλαγής δεδομένων RIAD.

▼B

Άρθρο 21

Επαλήθευση

Με την επιφύλαξη των δικαιωμάτων της ΕΚΤ για επαλήθευση κατά τους όρους των κανονισμών (ΕΚ) αριθ. 2533/98 και ΕΚΤ/2001/13, οι ΕθνΚΤ παρακολουθούν και διασφαλίζουν την ποιότητα και την αξιοπιστία των στατιστικών πληροφοριών που παρέχουν στην ΕΚΤ.

Άρθρο 22

Πρότυπα διαβίβασης στοιχείων

Οι ΕθνΚΤ χρησιμοποιούν το δίκτυο ESCB-Net που τους παρέχει το ΕΣΚΤ για την ηλεκτρονική διαβίβαση των στατιστικών πληροφοριών που απαιτεί η ΕΚΤ. Το μορφότυπο στατιστικού μηνύματος που έχει σχεδιαστεί για την εν λόγω ηλεκτρονική ανταλλαγή στατιστικών πληροφοριών είναι το σύνηθες μορφότυπο το οποίο εγκρίνει η επιτροπή στατιστικής. Η εν λόγω ρύθμιση δεν εμποδίζει τη χρήση οποιουδήποτε άλλου εφεδρικού μέσου διαβίβασης στατιστικών στοιχείων στην ΕΚΤ με την προηγούμενη συγκατάθεση της τελευταίας.

Άρθρο 23

Απλοποιημένη διαδικασία τρoπoπoίησης

Η εκτελεστική επιτροπή της ΕΚΤ, λαμβάνοντας υπόψη τις απόψεις της επιτροπής στατιστικής, δύναται να επιφέρει τεχνικές τροποποιήσεις στα παραρτήματα της παρούσας κατευθυντήριας γραμμής, υπό την προϋπόθεση ότι αυτές δεν μεταβάλλουν το υφιστάμενο εννοιολογικό πλαίσιο και δεν επηρεάζουν το φόρτο εργασίας των μονάδων παροχής στοιχείων στα κράτη μέλη.

▼M2

Άρθρο 24

Δημοσίευση

Οι ΕθνΚΤ δεν δημοσιεύουν εθνικά στοιχεία τα οποία έχουν χρησιμοποιηθεί για την κατάρτιση των μηνιαίων συγκεντρωτικών νομισματικών μεγεθών της ζώνης του ευρώ και των αντίστοιχων μεγεθών τους πριν από τη δημοσίευση των εν λόγω μεγεθών από την ΕΚΤ. Εφόσον οι ΕθνΚΤ δημοσιεύουν τέτοια στοιχεία, αυτά θα πρέπει να ταυτίζο